भारत में डेंगू के सालाना 60 लाख मामले | दुनिया | DW | 12.10.2014\nभारत में डेंगू के सालाना 60 लाख मामले\nकई सरकारी अभियानों के बावजूद देश में डेंगू के मामले लगातार बढ़ते ही जा रहे हैं. चिंता की बात यह है कि इन्हें दर्ज भी नहीं किया जा रहा है.\nभारत सरकार के आधिकारिक आंकड़े बताते हैं कि देश में सालाना औसतन करीब 20,000 लोग डेंगू का शिकार होते हैं. लेकिन अमेरिका में हुए एक ताजा शोध की मानें तो असल संख्या इस से 300 गुना ज्यादा है. अमेरिकन जर्नल ऑफ ट्रॉपिकल मेडिसिन एंड हाइजीन में छपी इस रिपोर्ट में साल 2006 से 2012 के बीच आंकड़ों पर ध्यान दिया गया है.\nइस शोध को अमेरिका और भारत के रिसर्चरों ने मिल कर अंजाम दिया है. शोध से जुड़े एनके अरोड़ा ने इस बारे में बताया कि देश में मामलों के रिपोर्ट ना किए जाने की मुख्य वजह यह है कि प्राइवेट क्लीनिक और अस्पतालों से डाटा नहीं मिलता है और अधिकतर लोग इलाज के लिए वहीं जाते हैं. वहीं मेडिकल रिसर्च काउंसिल के बाल किशोर त्यागी ने कहा, "डेंगू के स्वास्थ्य और अर्थव्यवस्था पर असर को पूरी तरह समझना होगा ताकि नीति निर्माता और स्वास्थ्य अधिकारी भविष्य में होने वाले मामलों को रोक सकें." शोध करने वाले डॉनल्ड शेफर्ड का कहना है, "हमारी रिपोर्ट बताती है कि नेशनल वेक्टर बोर्न डिजीज कंट्रोल प्रोग्राम के तहत केवल 0.35 फीसदी मामले दर्ज हो पाते हैं."\nडेंगू किसी विशेष देश से जुड़ी बीमारी नहीं है. हर साल यह दुनिया भर में चालीस करोड़ लोगों को अपनी चपेट में लेती है. मलेरिया की तरह यह भी मच्छर के काटने से फैलती है. लेकिन मलेरिया के विपरीत डेंगू का मच्छर दिन में काटता है और साफ पानी पर पनपता है.\nडेंगू से बचाने के लिए ना ही कोई दवा मौजूद है और ना ही टीका. मच्छरों से खुद को बचाना ही एक विकल्प है. इस बीच ब्राजील में डेंगू फैलाने वाले मच्छरों को प्रतिरोधक बनाया जा रहा है. प्रयोगशाला में करीब दस हजार मच्छरों के साथ ऐसा किया गया है और उन्हें दोबारा रिहायशी इलाकों में छोड़ा गया है. वैज्ञानिकों को उम्मीद है कि वे डेंगू फैलाने वाले मच्छरों के साथ प्रजनन करेंगे जिससे उनकी अगली पीढ़ी डेंगू फैलाने में नाकाम रहेगी. यह तरीका विएतनाम, इंडोनेशिया और ऑस्ट्रेलिया में भी अपनाया जा चुका है.\nआईबी/एएम (डीपीए, एएफपी)\nहाथ मिलाना मतलब खतरे को दावत\nहाथ मिलाने की प्रथा 2000 साल से ज्यादा पुरानी है. जैसा कि प्राचीन काल के इस ग्रीक स्मारक में भी दिखाई देता है. ग्रीस में आम धारणा थी कि बीमारी भगवान की ओर से सजा के रूप में मिलती है, शायद इसीलिए कभी हाथ मिलाने को बीमारियों से जोड़ कर नहीं देखा गया.\nजब आप किसी नए व्यक्ति से मिलते हैं तो हाथ मिलाना अच्छी मुद्रा मानी जाती है. इसका अर्थ होता है कि आप खुले हाथों से बगैर हथियार के मिल रहे हैं. वैज्ञानिक दृष्टि से देखें तो हाथ मिलाने से ऑक्सीटोसिन हार्मोन स्रावित होता है जो प्रेम और दोस्ती जैसे भावों के लिए जिम्मेदार होता है. लेकिन वैज्ञानिकों का दावा है कि इससे कई बीमारियां भी हो सकती हैं.\nहाथ मिलाने से रोगाणु तो एक से दूसरे में स्थानांतरित होते ही हैं, इससे कई तरह के संदेश भी मिलते हैं. जैसे पश्चिमी देशों में जोर से हाथ मिलाने का मतलब है निश्चय का पक्का होना, जबकि पूर्वी देशों में हाथ नर्मी से पकड़ा जाता है ताकि वर्चस्व जैसे संकेत न दिए जाएं. किसी से हाथ मिलाने के बाद आप उसके बारे में कुछ न कुछ भाव लेकर लौटते हैं.\nसर्दी और जुकाम के वायरस हाथ मिलाने से एक दूसरे में पहुंच जाते हैं. इसके अलावा त्वचा संबंधी बीमारियां भी हाथ मिलाने से आप तक पहुंच सकती हैं. संक्रमित व्यक्ति से हाथ मिलाने के बाद अगर वही हाथ आप अपनी आंखों पर फेर लेते हैं तो आपको आंखों में इंफेक्शन हो सकता है.\nबीमारियों से बचने के लिए जरूरी है कि दिन में कई बार हाथ को गुनगुने पानी और साबुन से धोया जाए. लेकिन अक्सर लोग इसका ख्याल नहीं रखते. एक शोध के मुताबिक सार्वजनिक शौचालय का इस्तेमाल करने के बाद करीब दो तिहाई मर्द हाथ नहीं धोते. क्या ऐसे किसी व्यक्ति से आप हाथ मिलाना चाहेंगे?\nकई बड़ी हस्तियां इन्ही कारणों से हाथ मिलाने से बचती हैं, जैसे बिल गेट्स. जिन्हें हाथ मिलाना पसंद नहीं, वे अक्सर अपने साथ हैंड सैनिटाइजर लिए मिल जाएंगे. लेकिन अक्सर ऐसे लोगों की छवि झक्की किस्म के लोगों जैसी बन जाती है. तो ऐसे में क्या करें?\nहाथ न मिलाने के विकल्प आपके पास ही हैं. हालिया रिसर्चों के बाद प्रस्ताव ये भी है कि हाथ मिलाने पर बैन ही लग जाना चाहिए. अस्पतालों को हाथ न मिलाने की जगह घोषित किया जा सकता है. हाथ मिलाने की जगह आप कुछ दूसरे तरीकों से अभिवादन कर सकते हैं.\nकुछ इस तरह मुट्ठियां टकराना. इस तरह से हाथ टकराने पर खतरा 90 फीसदी कम हो जाता है. हाथ जोड़कर प्रणाम की मुद्रा में मिलना या फिर सलाम करने की मुद्रा को अपनाना अन्य विकल्प हैं.\nरिपोर्ट: सोन्या डीन/समरा फातिमा\nकीवर्ड सेहत, स्वास्थ्य, बीमारी, डेंगू, मच्छर, भारत, अमेरिका


What is Bar Code Technology in Hindi? - Techno Gyan\nHello Friends! Techno Gyan में आपका स्वागत करता हु एक और नए ब्लॉग What is Bar Code Technology in Hindi में। आज हम बात करेंगे Bar Code के बारे, की Bar Code Technology क्या होता है और इसका इस्तेमाल हम कैसे करते है।\nआप जब Shopping Mall में गए होंगे या किसी बड़े Shop में गए होंगे और आपने ऐसा प्रोडक्ट ख़रीदा होगा जिसके Back Side में कुछ Lines बनी होंगी काले रंग की तो हमारे मन में सवाल आता है की आखिर ये क्या है। फिर जब हम Cash Counter पर जाते है तब Cash Counter वाले हमारे उस प्रोडक्ट को लेकर एक मशीन से Scan करते है और उसका Price Computer Screen पर आ जाते है, या कहे तो हमारा Bill बन जाता है। तो दोस्तों आज मै यही सब Doubt को इस ब्लॉग में Clear करूँगा। तो चलिए आगे के ब्लॉग में सिखते है। What is Bar Code Technology in Hindi में।\nImage of What is Bar Code Technology in Hindi\nअगर Bar Code के परिभासा की बात करे तो ये एक मशीन Readable Code है जो नंबर के Format में रहता है और ये Parallel Line में प्रोडक्ट पर दिए रहता है। किसी भी काम के लिए ये काफी कारीगर साबित हुआ है। इससे कोई भी Company आसानी से उसके Price और Stock Level को Track कर सकती है।\nइससे Company अपने Efficiency को बढ़ा सकती है जिस Line को देख कर हम सोच में पड़ जाते है असल में वो Data को दर्शाता है। जिन्हें किसी Bar Code Scanner से Scan कर सकते है, और उस Data को बड़े आसानी से Computer में Feed कर सकते है।\n1948 में, Pennsylvania University के दो छात्रों, Bernard Silver और Norman Josheph Woodland ने Bar Code या 1 D Bar Code के लिए तकनीक विकसित की।\nयह विचार Bernard में आया जब उसने एक Local Food Store श्रृंखला को देखा कि Check Out के दौरान उत्पाद जानकारी को Automatically रूप से पढ़ने के लिए किसी तरीके से ये तकनीक अपनाया जाये जिससे आसानी से Check Out किया जा सके ।\nअगले कुछ वर्षों में कई परीक्षण करने के बाद, दोस्तों ने पहला Bar Code विकसित किया। Bar Code ने दुकानों पर Check Out की प्रक्रिया को तेज करने में मदद की, जबकि मानव त्रुटि की संभावनाओं को भी कम किया।\nBar Code द्वारा प्रस्तुत सीमाओं को दूर करने के लिए,2D Bar Code प्रौद्योगिकी विकसित की गई थी। पहला2D Bar Code 1987 में Devid Alayas द्वारा Develop किया गया था।2D Bar Code , 1 D Bar Code से काफी बेहतर थे क्योंकि वे अधिक जानकारी स्टोर करने में सक्षम था। समय के साथ, अन्य2D Code जैसे कि एज़्टेक कोड, डेटा मैट्रिक्स और क्यूड विकसित किए गए थे। ये QR Code Proprietary थे और इसलिए बाजार में उतरने में नाकाम रहे।\nBar Code Besically two टाइप्स के होते है:\n1 D UPC(Universal Product Code) पर Work करता है जिसको दो भागों में बंटा गया है पहला Bar Code और दूसरा 12 Digit UPC नंबर जिसमे पहला6Digit Manufacturer Identification नंबर होता है अगला5Digit Item नंबर को दर्शाता है और last Digit Scanner को ये बताता है की Scan सही से हुआ है की नहीं। ये Bar Code सिर्फ Text को ही Scan करने में सक्षम है।\n2 D में Text के थ साथ कई और Information इसमें Scan होता है जैसे Website के URL, Price, Image इत्यादि. 1 D वाला Scanner 2D वाले Code को Scan नहीं कर सकते है. इसके लिए2D Scanner का जरुरत पड़ता है. इस Code को हमलोग Latest वाले Android Mobile से आसानी से Mobile Camera से Scan कर सकते है।\nबार कोड काम कैसे करता है?\nBar Code में हर नंबर का Line कैसा रहेगा और कितना पतला मोटा रहेगा वो पहले से डिफाइन होता है, ऐसे में जब लेज़र लाइट उस लाइन पर पड़ेगा और वाइट लाइन से रिफ्लेक्ट होकर रिसीवर के पास Information Send करेगा तो रिसीवर एक0और 1 का Sequence बनाएगा और उसे seven(1000111) के Segment में Devide करके पता लगता है की कौन सा नंबर है। और इस तरह हमारा Scanner Bar Code को Scan करके हमारे Computer Screen तक पंहुचा देता है।\nBar Code का Use Mall, Groccery Shop, Post Office में Speed Post के लिए\nHotels और School में Check In और Check Out के लिए\nतो Friends मैं आशा करता हु की आपलोगो को ये ब्लॉग अच्छा लगा होगा अगर अच्छा लगा तो कृपया कमेंट करे और. अगर कुछ कमी हो तो उसको भी बताये. इससे Related और कोई प्रश्न है तो हमें बताये मैं उसका Answer जरूर दूंगा जिससे आपलोग उसके बारे में और जान सके. आप को Tech से Related जो भी Questions है आप मुझसे question कर सकते है या अपने बातो को हमारे blog के जरिये शेयर कर सकते है.तो कृपया कमेंट जरुर करे या हमें Mail करे [email protected]\nTech Bar Code, Bar Code Technology


Photos: कोरोना वायरस से भारतवासियों की जंग, देशभर में दिखा जनता कर्फ्यू का असर - News Nation\nPhotos: कोरोना वायरस से भारतवासियों की जंग, देशभर में दिखा जनता कर्फ्यू का असर\nकोरोना वायरस के बढ़ते मामलों को देखते हुए प्रधानमंत्री की अपील पर आज देशभर में जनता कर्फ्यू का असर दिख रहा है.\nNews Nation Bureau | Updated : 22 March 2020, 08:58:00 AM\nपूरी दुनिया में कोरोना वायरस महामारी ने कोहराम मचा रखा है. भारत भी इस बीमारी से अछूता नहीं है. देश में अब तक 315 लोग कोरोना से संक्रमित पाए गए हैं, जबकि कोरोना के कहर से अब तक4लोगों की मौत हो चुकी है. लिहाजा प्रधानमंत्री नरेंद्र मोदी ने लोगों से कोरोना वायरस के खिलाफ लड़ाई को सफल बनाने के लिए 'जनता कर्फ्यू' का हिस्सा बनने का अनुरोध किया है. जिसका असर भी देशभर में देखने को मिल रहा है.\nप्रधानमंत्री नरेंद्र मोदी द्वारा घोषित जनता कर्फ्यू के मद्देनजर मुंबई में लोकमान्य तिलक टर्मिनस 22 मार्च को रात 10 बजे तक सभी यात्री और इंटरसिटी ट्रेनों को रद्द कर दिया गया है. जिसके बाद वहां सन्नाटा पसरा हुआ है.\nकोरोना वायरस के बढ़ते मामलों को देखते हुए प्रधानमंत्री की अपील पर आज देशभर में जनता कर्फ्यू का असर दिख रहा है. हैदराबाद के हिमायत नगर में सभी सड़कें खाली दिख रही हैं.\nतस्वीरें कर्नाटक की राजधानी बेंगलुरु से भी सामने आई हैं. यहां लोग कोरोना वायरस से लड़ने के लिए जनता कर्फ्यू का पालन कर रहे हैं. जिसका अंदाजा इस बात से भी लगाया जा रहा है कि शहर के मैजेस्टिक बस स्टेशन पर कोई भी यात्री नहीं है.\nपीएम मोदी की अपील का केरल में भी असर देखने को मिला है. जनता कर्फ्यू के दौरान त्रिवेंद्रम सेंट्रल के पास की सड़कें सुनसान पड़ी हुई हैं.\nजनता कर्फ्यू के चलते राष्ट्रीय राजधानी दिल्ली में सन्नाटा पसरा है. कोरोना के खिलाफ लड़ाई में दिल्ली मेट्रो ने भी सहयोग किया और आज सेवाएं बंद कर दी गई हैं. जिसके बाद मेट्रो स्टेशन बिल्कुल ही खाली दिख रहे हैं.\nनजारा तमिलनाडु की राजधानी चेन्नई का है. कोरोना वायरस महामारी के खिलाफ जनता कर्फ्यू चल रहा है. जिसकी वजह से सड़कें सूनी पड़ी हैं तो पुलिस ने जगह-जगह रास्तों को बंद भी कर दिया है.\nकोरोनावायरस के खिलाफ जनता कर्फ्यू को देश में सकारात्मक रूप में देखा जा रहा है. इसी कड़ी में पश्चिम बंगाल की राजधानी कोलकाता से तस्वीरें सामने आई हैं. यहां भी सड़कें सुनसान हैं.\nप्रधानमंत्री नरेंद्र मोदी की अपील पर जनता कर्फ्यू का असर पंजाब में देखने को मिला है. लुधियाना से सामने आई तस्वीरों में साफ देखा जा सकता है कि किस कदर बाजार और सड़कें सुनसान पड़ी हैं.\nदेश में बढ़ते कोरोनावायरस के खिलाफ जनता कर्फ्यू जारी है. असम में भी जनता कर्फ्यू का असर दिखा है. गुवाहाटी से सामने आई तस्वीरों में सड़कें सुनसान पड़ी हैं. बाजारों में भी सन्नाटा पसरा हुआ है.\nCOVI19 महामारी को नियंत्रित करने के लिए जम्मू और कश्मीर के डोडा में भी जनता कर्फ्यू लगा है.


युद्ध की बात करने वाले क्या युद्ध झेलने के लिए तैयार हैं ? – Nationalist Online\nयुद्ध की बात करने वाले क्या युद्ध झेलने के लिए तैयार हैं ?\nरे! रोक युधिष्ठर को न यहाँ\nपर, फिरा हमें गांडीव-गदा\nकह दे शंकर से आज करें,\nवे प्रलय-नृत्य फिर एक बार;\nरे तपी! आज तप का न काल,\nदिनकर के इन्हीं शब्दों में भारत की उन्नत्ति और सभी समस्याओं का समाधान है। आज भारत का बुद्धिजीवी वर्ग असमंजस में है, बहुत-सी भ्रामक धारणाएँ उन्हें दिगभ्रमित कर रही हैं! कायरतापूर्ण दर्शन और कुटिल हृदय-मस्तिष्क से देश का उद्धार नहीं होने को! आज मानवाधिकार, धर्मनिरपेक्षता, सर्वधर्म समभाव की बातें बेमानी है, कोरा वितंडावाद है! सच तो ये है कि देश में एक अच्छा-खासा वर्ग है जो शल्य की भूमिका निभाता हुआ राष्ट्र के उत्साह और सामूहिक बल, संकल्प-शक्ति में पलीता लगाने का कार्य करता है, राष्ट्र के कर्णधारों को उनकी परवाह नहीं करनी चाहिए। कहाँ हैं वे मानवाधिकारवादी जो बात-बात पर अपराधियों-आतंकवादियों के मानवाधिकारों की दुहाई देते नहीं थकते ? कहाँ हैं धर्मनिरपेक्षता के वे झंडाबरदार जिन्हें भारत एक असहिष्णु देश लगता है ? कहाँ हैं अवॉर्ड वापसी गैंग के गुर्गे ? कहाँ हैं पैलेटगन का विरोध करनेवाले और कहाँ हैं बुरहान बानी जैसों के समर्थन में प्राइमटाइम वारने वाले ? कहाँ हैं भारत-पाक वार्त्ता के वे तमाम पैरोकार? नाज़ुक मौकों पर सबको साँप सूँघ जाता है! यही है इनकी नीति कि सामान्य परिस्थितियों में बिलों से निकल-निकल विभाजन के विष-बेल का पृष्ठ-पोषण और संकट-काल में बिलों में छिपकर शांत-मौन धारण!\nप्याज़ के लिए आसमान सिर पर उठा लेने वाला समाज, दाल के लिए छाती-कूट विलाप करने वाला समाज, छोटी-छोटी माँगों-सुविधाओं के लिए आए दिन धरने-प्रदर्शन करने वाला समाज क्या युद्ध की कीमत चुकाने को तैयार है? सरकार को हमले की नसीहत देना, नहीं अब बहुत हुआ, अब और नहीं की उद्घोषणा करना आसान है, पर उसके लिए कठिनाइयों का स्वैच्छिक मार्ग चुनना दूसरी बात। फूलों की सेज़ चुनने वाला समाज, दिन-रात उनके ख़्वाब देखने वाला समाज, क्या काँटों का दंश झेलने को तैयार है?\nबात-बेबात शांति के सुर अलापने वाले लोगों,आँख-कान खोलकर देख-सुन लो! जिस देश का जन्म ही मज़हबी जुनून की कोख से हुआ हो; जहाँ उसकी आज़ादी से लेकर आज तक भारत के प्रति घृणा की विषबेल को सींचने और पोषित करने का एकसूत्री कार्यक्रम चलाया जा रहा हो; जहाँ भारत से प्रतिकार व प्रतिशोध के लिए बच्चों-वयस्कों-प्रौढ़ों को विधिवत प्रशिक्षण से लेकर लौकिक-पारलौकिक प्रलोभन तक दिए जाते हों; जहाँ भिन्न मतों-पंथों के प्रति स्वाभाविक अनुदारता-अस्वीकार्यता की विषैली ग्रन्थि पैठी हो; जहाँ के शासक निर्लज्जता एवं ढीठता का धृष्ट उदाहरण प्रस्तुत करते हुए जघन्य-से-जघन्य आतंकवादी वारदातों की पैरवी करते हुए मौत के सौदागरों को पुरुस्कृत-प्रोत्साहित करने का बहाना ढूँढ़ते हों; जहाँ बंदूकों-बमों, विध्वंसक हथियारों को ही प्रगति का एकमात्र पर्याय मान लिया गया हो; जहाँ लोकतंत्र के कोंपल को पनपने से पूर्व ही फ़ौजी बूटों तले निर्ममतापूर्वक कुचल दिया जाता हो; जहाँ की नसों और शिराओं में भारत-विरोध का लहू उबाल मारता हो..वहाँ बातचीत से किसी समाधान की उम्मीद करना कोरा स्वप्न है। कुछ वैसा ही स्वप्न कि इधर हम ” हिंदी-चीनी भाई-भाई” के नारे लगाते हुए शांति के कबूतर उड़ाते रहे और उधर वे हमारी सीमाओं के पर कतरते रहे।\nआखिर क्यों समय रहते नहीं चेतते हमारे नेता..क्यों वे एक स्वप्निल और वायवीय दुनिया में जीते हुए विश्वशांति का मसीहा बनने का ख़्वाब संजोते हैं, क्यों वे अपनी ही छवि से मुग्ध होकर ऐसे-ऐसे फैसले लेते हैं, जिसकी कीमत पीढ़ियों को चुकानी पड़ती है? चाहे ताशकंद समझौता हो या शिमला, चाहे लाहौर वार्त्ता हो या आगरा – हर बातचीत की कीमत हमें अपने सैनिकों की कुर्बानी, अमानुषिक नरसंहार, अवांछित युद्ध तथा जन-धन की अपूर्णनीय क्षति के रूप में चुकानी पड़ी। एक ओर हम हर मंच पर पाकिस्तानी गायकों-कलाकारों को पुरस्कृत-सम्मानित करने का एकपक्षीय प्रयत्न करते रहे, दूसरी ओर वे दुनिया भर में हमें बदनाम करने की साजिशें रचते रहे। सच तो यह है कि भारत-पाक वार्त्ता एक अंतहीन एवं निरर्थक क़वायद है। समाधान भारत-पाक वार्त्ता में नहीं, इजराइल, अमेरिका और रूस जैसी नीति अपनाने में है। अच्छी बात ये है कि मोदी सरकार पाकिस्तान के साथ बातचीत और शांति प्रयत्नों को अब बंद कर चुकी है तथा उसके प्रति कठोर रुख अपना ली है।\nयुद्ध की मांग आसान है, युद्ध झेलना कठिन!\nयुद्ध एकमात्र विकल्प नहीं, माना कि युद्ध के परिणाम भयानक ही सिद्ध होते हैं, किंतु युद्ध के डर से कब तक हम पलायन करते रहेंगे, कब तक हाथ पर हाथ धरे रहेंगे? क्या शांति का उत्तरदायित्व केवल हम पर है? इतिहास साक्षी है कि युद्ध के भय से डर-डरकर जीने वाली कौमों का कोई भविष्य नहीं होता। बल्कि कई बार शांति और स्थाई शांति के लिए युद्ध उसी प्रकार अवश्यंभावी हो जाता है, जिस प्रकार नवनिर्माण के लिए विनाश। बिना विनाश के सृजन संभव ही नहीं। एक टुटपुंजिया-सा देश हमें परमाणु हमले की धमकी देता है और हम सहम जाते हैं, ये तो हद है! मरने के डर से हम जीना ही छोड़ दें, ये कौन-सी बुद्धिमानी है? गीता का पाठ करने वाले देश को ये कायरता और कापुरुषता का घुन कहाँ से लग गया!\nअब भी जाग जाइए, आपकी लड़ाई उन वहशी लोगों से है जो मज़हब के नाम पर कुछ गुज़रने के लिए तैयार हैं, जो या तो इस्लाम का राज्य स्थापित करने या मर गए तो जन्नत के हूर की तलाश में जान हथेली पर लिए-लिए घूम रहे हैं, आपकी लड़ाई उन लोगों से है जो छठी शताब्दी से तिल भर भी आगे नहीं बढ़े हैं, जिन्हें अपने पैगंबर का हुक्म बजाने के अलावा न कुछ और आता है, न वे जानना चाहते हैं, पर नहीं, आप हैं कि आज भी नर्सरी के स्लोगन-“हिन्दू-मुस्लिम-सिख-ईसाई” आपस में हैं भाई-भाई” की पैरोडी-पैरोडी खेल रहे हैं। भूल जाइए, भ्रमित करने वाले इन विचारों, भटकाने वाले दर्शनों को अपने मन-मस्तिष्क से निकाल दूर फेंकिए; हर वक्त, हर घड़ी सचेत रहिए,सन्नद्ध रहिए,एक अघोषित युद्ध के लिए तैयार रहिए, वरना भविष्य में कोई नामलेवा भी नहीं बचेगा।\nप्याज़ के लिए आसमान सिर पर उठा लेने वाला समाज, दाल के लिए छाती-कूट विलाप करने वाला समाज, छोटी-छोटी माँगों-सुविधाओं के लिए आए दिन धरने-प्रदर्शन करने वाला समाज क्या युद्ध की कीमत चुकाने को तैयार है? सरकार को हमले की नसीहत देना, नहीं अब बहुत हुआ, अब और नहीं की उद्घोषणा करना आसान है, पर उसके लिए कठिनाइयों का स्वैच्छिक मार्ग चुनना दूसरी बात। फूलों की सेज़ चुनने वाला समाज, दिन-रात उनके ख़्वाब देखने वाला समाज, क्या काँटों का दंश झेलने को तैयार है? यदि नहीं तो भूल जाइए आज़ादी! भूल जाइए स्वाभिमान! भूल जाइए राष्ट्राभिमान! ऐसे ही गाज़र-मूली की तरह कटते रहेंगे हम, ऐसे ही गजनवियों, गोरियों, तैमूरलंगों, नादिरशाहों, बाबरों, अज़हरों के हाथों लुटते-पिटते-मरते रहेंगे हम! राष्ट्र की अस्मिता, राष्ट्र के गौरव के लिए क्या इस देश के नौजवान अपना ही सलीब अपने कंधे पर लेकर चलने को तैयार हैं? पहले इस यक्ष-प्रश्न का उत्तर ढूँढ़ लीजिए, फिर युद्ध की गर्जना कीजिए!\nराष्ट्र-प्रथम: अगर जापान पर बुद्ध ने भी आक्रमण कर दिया तो राष्ट्रहित में युद्ध को तैयार हैं जापानी बच्चे! भारत के आगे रणनीतिक और कूटनीतिक दोनों ही मोर्चों पर धराशायी हुआ पाक अग्नि-5 का हुआ सफल परीक्षण, भारत की तरफ आँख उठाने से पहले सौ बार सोचेंगे चीन-पाक मोदी सरकार के मजबूत नेतृत्व का असर, जी-२० में पहली पंक्ति में मिली भारत को जगह! अब होगा पाक पर भारत की बलूचिस्तान नीति का असली वार!\nPosted in ब्लॉगवाणीTagged उड़ी हमला, पाकिस्तान, भारत, युद्ध\nपरिवारवादी पार्टियों का हश्र देखिये और समझिये कि भाजपा क्यों है पार्टी विद अ डिफरेंस!


कुमार मंगत ने खरीदे ‘दृश्यम 2’ के राइट्स, क्या2अक्टूबर को फिर पणजी में होगा सतसंग! | drishyam2kumar mangat buys film rights ss Ajay Devgn Tabu\nनिशिकांत कामत द्वारा निर्देशित 'दृश्यम' को लोगों ने खूब पसंद किया.\nफिल्म ‘दृश्यम2(Drishyam 2)’ के हिंदी रीमेक के लिए प्रोड्यूसर कुमार मंगत (Kumar Mangat) ने राइट्स खरीद लिए हैं, जिसके लिए उन्होंने मोटी रकम चुकाई है.\nLast Updated: February 20, 2021, 1:00 PM IST\nमुंबई. आप अगर अजय देवगन (Ajay Devgn) की फिल्मों के दीवाने हैं उनकी फिल्म 'दृश्यम (Drishyam)' के जबरदस्त फैन हैं तो खबर आपके लिए है. 'दृश्यम' के बाद अब फैंस को ‘दृश्यम2(Drishyam 2)’भी जल्द बड़े पर्दे पर फिर देखने को मिलने वाली है. अजय देवगन और तब्बू (Tabu) की फिल्म 'दृश्यम' के बाद 'दृश्यम 2' के लिए जबरदस्त बज बना हुआ था. मोहनलाल (Mohanlal) की दृश्यम2के ओटीटी प्लेटफॉर्म पर रिलीज होने के बाद इसके हिंदी रीमेक (Hindi Remake) बनने की भी तैयारियां शुरू हो गई हैं. फिल्म ‘दृश्यम 2’ के हिंदी रीमेक के लिए प्रोड्यूसर कुमार मंगत (Kumar Mangat) ने राइट्स खरीद लिए हैं, जिसके लिए उन्होंने मोटी रकम चुकाई है.\n‘दृश्यम2(Drishyam 2)’ के हिंदी रीमेक के लिए कुमार मंगत (Kumar Mangat) द्वारा राइट्स खरीदने के बाद फैंस काफी एक्साइटेड हो गए हैं. रिपोर्ट्स के मुताबिक, फिल्म के दूसरे भाग में पहले वाली कहानी को ही आगे बढ़ाया गया है. हिंदी रीमेक में भी ऐसे होने वाला है. ऐसे में फैंस अब ये कयास लगा रहे हैं कि एक बार फिर से2अक्टूबर को पणजी में सतसंग होगा.\nअजय देवगन दृश्यम2में तब्बू के साथ लौटने वाले हैं. मेकर्स फिल्म की शूटिंग साल 2021 के आखिरी में शुरू करेंगे. तब तक अजय देवगन अपने बाकि के प्रोजेक्ट्स को खत्म कर लेंगे. वह फिल्म को अगले साल रिलीज करने का प्लान कर रहे हैं.\nदृश्यम2की अनाउंसमेंट के बाद ही अजय देवगन और कुमार मंगत से इसके राइट्स खरीदने का फैसला ले लिया था. अब दोनों साथ में मिलकर इसे प्रोड्यूस कर रहे हैं, फिल्म के शेड्यूल के लिए अजय देवगन इस साल के आखिरी में डेट्स को लेकर बात करेंगे.\nमलयालम फिल्म ‘दृश्यम’ के बारे में बात करते हुए लोकप्रिय अभिनेता मोहनलाल ने बताया, ‘दृश्यम’ एक ऐसी फिल्म थी, जो अपने समय से आगे थी. इस रोमांचक थ्रिलर को सभी ने पसंद किया. दृश्यम2के साथ हम जॉर्जकुट्टी और उसके परिवार की कहानी को वहीं से आगे ले जा रहे हैं, जहां से हमने इसे छोड़ा था. मुझे काफी खुशी हो रही है कि मैं साल की सबसे बहुप्रतीक्षित फिल्मों में से एक की रिलीज के लिए अमेजन प्राइम वीडियो के साथ जुड़ा हूं.\nआपको बता दें कि निशिकांत कामत द्वारा निर्देशित इस फिल्म में अजय देवगन, श्रेया सरन, तब्बू, इशिता दत्ता, रजत कपूर और अन्य की प्रमुख भूमिका रही थी. यह फिल्म इसी नाम से 2013 की मलयालम फिल्म का हिंदी रीमेक है.


नोटबंदी: पुराने नोट निकालने के लिए मंदिर लगा रहे जुगाड़, " भक्तों हमसे पैसे ले जाओ और अगले साल वापिस कर देना". - The Siasat Daily\nनोटबंदी: पुराने नोट निकालने के लिए मंदिर लगा रहे जुगाड़, ” भक्तों हमसे पैसे ले जाओ और अगले साल वापिस कर देना”.\nPosted by Priyanka on Nov 22, 2016, 2:59 PM IST India Khaas Khabar\nमहाराष्ट्र: नोटबंदी के बाद अमीर लोगों ने मंदिरों दान देने के मकसद से पुराने नोटों को निकाला। जिससे मंदिरों में चढ़ने वाला दान कुछ ही दिनों में काफी बढ़ गया। लेकिन अब मंदिर वाले भी इन्ही लोगों की तरह पुराने 500-1000 के नोटों को बदलने के लिये नए-नए जुगाड़ लगा रहे हैं।\nमुंबई के कुछ जैन मंदिर 500-1000 के पुराने नोट बदलने के लिए अपने श्रद्धालुओं से अनुरोध कर रहे हैं कि लोगों द्वारा मंदिर में चढ़ाए गए दान के पैसे जिनमे ज्यादातर 500-1000 के नोट शामिल हैं उसे ले जाएँ और अपनी जरुरत के मुताबिक जैसे चाहे इस्तेमाल कर ले और कुछ महीने बाद सारे पैसे नए नोटों के रूप में मंदिर को वापिस लौटा दें।\nसूत्रों से पता चला है कि कई मंदिर अपने श्रद्धालुयों को बुलाकर उनसे बातचीत कर रहे हैं। उनका कहना है कि वह इस वक़्त मंदिर से 25 हजार से 50 हजार तक पैसे ले सकते हैं जोकि उन्हें अगले साल अप्रैल तक नए नोटों के साथ करने होंगे। जिसपर कोई ब्याज नहीं लगेगा। लेकिन सबसे मुश्किल काम तो यह है कि जो लोग मंदिर से पैसे लेंगे उन्हें पहले बैंक की लाइन में लगकर पैसे जमा कराने होंगे और फिर एटीएम से निकालने होंगे जोकि उनके लिए मुश्किलों को और भी बढा सकता है।


,BJP विधायक ने,घायल को पीठ पर लादकर पहुंचाया • Hindi News Free Business Listing Online Shopping Local Directory\nअस्पताल,BJP विधायक ने,घायल को पीठ पर लादकर पहुंचाया\nनई दिल्ली: उत्तर प्रदेश के फर्रुखाबाद में सदर के बीजेपी विधायक मेजर सुनील दत्त द्विवेदी का मरीजों को अपनी पीठ पर अस्पताल के अंदर ले जाने का वीडियो सामने आया है. बताया जा रहा है कि हादसे में घायल लोगों को विधायक ने पहले मदद करते हुए अपनी गाड़ी में बैठाया फिर उन्हें अस्पताल लेकर गए. जहां वो खुद घायलों को अपनी पीठ पर लादकर अंदर तक ले गए, जिसके बाद उनका इलाज किया जा सका. इस दौरान किसी ने विधायक का वीडियो बना लिया, जो सोशल मीडिया पर बीजेपी एमएलए के जरिए शेयर भी किया गया. इस वीडियो को अब तक5हजार से ज्यादा लोग देख चुके हैं.\nमीडिया रिपोर्ट्स के मुताबिक, शुक्रवार शाम फतेहगढ़ के नगला प्रतीम निवासी अरविन्द चौहान का वाहन सामने से आ रही गाड़ी से टकरा गया, जिस पर ऋषभ कुमार और रामेश्वर सिंह सवार थे. हादसे के बाद तीनों शख्स सड़क पर गिरकर जख्मी हो गए. सदर के बीजेपी विधायक मेजर सुनील दत्त द्विवेदी उसी रास्ते से गुजर रहे थे. घायलों को देख उन्होंने अपनी कार रुकवाई और उनकी मदद करने लगे.\nउन्होंने तीनों घायलों को लोगों की मदद से उठाया और उन्हें अपनी कार में बैठाकर अस्पताल लेकर गए. वहां पहुंचने पर जब उन्हें बाहर स्ट्रेचर नहीं दिखी तो वो घायल को अपनी पीठ पर लादकर अंदर ले गए. विधायक को देखते ही अस्पताल कर्मचारी तुरंत स्ट्रेचर लेकर पहुंचे और घायल को वार्ड में लेकर गए.\nइस पूरी घटना का वीडियो मोबाइल में रिकॉर्ड कर लिया गया, जिसे बाद में विधायक ने अपने सोशल मीडिया पेज पर शेयर करते हुए लोगों से बारिश के दौरान वाहन सावधानी से चलाने का निवेदन किया.\nपोस्ट पर कमेंट करते हुए लोगों ने विधायक के इस कदम की तारीफ की. कुछ ने इस बात की चिंता भी जताई कि जब विधायक को मरीज इस तरह अस्पताल ले जाना पड़ा तो आम लोगों का क्या हाल होता होगा.


गीता फोगाट (वीडियो ग्रैब)\nपिछले दिनों गीता फोगाट (Geeta Phogat) ने अपने इंस्टाग्राम पर एक वीडियो पोस्ट किया है जहां वो ज़िंदा सांप पकड़ती दिख रही हैं.\nLast Updated: December 5, 2020, 2:47 PM IST\nनई दिल्ली. साल 2010 में दिल्ली में आयोजित कॉमनवेल्थ गेम्स में गोल्ड मेडल जीतने वाली पहलवान गीता फोगाट (Geeta Phogat) और उनकी बहन बबीता फोगाट सोशल मीडिया पर काफी लोकप्रिय हैं. छोटी बहन बबीता तो सोशल मीडिया पर हमेशा किसी न किसी मुद्दे पर अपनी बेबाक राय रखती रहती हैं. बड़ी बहन गीता को भी जब भी मौका मिलता है वो भी अपने फैंस के साथ रूबरू होती रहती हैं. पिछले दिनों गीता ने अपने इंस्टाग्राम पर एक वीडियो पोस्ट किया है, जहां वो ज़िंदा सांप पकड़ती दिख रही हैं. उनका ये पोस्ट खासा वायरल हो रहा है. लोग हैरान हैं कि आखिर इन्होंने ऐसा कैसे कर लिया.\n30 सकेंड के इस वीडियो को देखकर आपके होश उड़ जाएंगे. गीता किसी नहर के किनारे खड़ी हैं. वहां सूखे पत्तों के बीच एक सांप रेंगता हुआ आगे की तरफ बढ़ रहा है. अचानक ही वो उसे हाथों से पकड़ लेती है और फिर वो उसे लेकर दौड़ती है. सांप को ज़िंदा पकड़ने के बाद वो बेहद उत्साहित दिख रही हैं.\nगीता का शनदार करियर\nकॉमनवेल्थ खेलों में गोल्ड मेडल जीतने वाली गीता एशियन गेम्स में दो बार ब्रॉन्ज मेडल जीत चुकी हैं. इसके अलावा उन्होंने कॉमनवेल्थ चैंपियनशीप में भी दो गोल्ड मेडल जीत चुकी हैं. बता दें कि बॉलीवुड के सुपरस्टार आमिर खान ने फोगाट के परिवार पर आधारित फिल्म 'दंगल' बनाई थी. जो काफी सफल रही. थी. आमिर ने इस फिल्म में गीता के पिता महावीर सिंह की भूमिका अदा की थी.


Last Updated : July 27, 2018, 08:51 IST\nवो लड़की अपनी ससुराल पर दहेज प्रताड़ना, घरेलू हिंसा और उत्पीड़न के इल्ज़ाम लगाकर कानूनी कार्यवाही कर चुकी थी और इधर दूसरी शादी की तैयारी कर रही थी. और हैरानी की बात यह थी कि उसका एक बॉयफ्रेंड था और अफेयर मज़े से चल रहा था और इस पर तुर्रा यह कि वह सोशल नेटवर्किंग वेबसाइटों के ज़रिये कुछ और आदमियों के साथ डेटिंग के लिए चैटिंग भी कर रही थी.\nइस लड़की की फितरत हर कदम पर हैरान कर रही थी. अस्ल में हम इस लड़की की जासूसी इसलिए कर रहे थे क्योंकि हमें इस लड़की का सच जानने के लिए हायर किया गया था. कहानी तब शुरू हुई थी जब विशाल हमारे पास आया और उसने अपनी उलझन और मुसीबत की कहानी सुनाई. विशाल बहुत परेशान था और उसके किसी रिश्तेदार ने सुझाया था कि वह प्राइवेट डिटेक्टिव की मदद ले. हमने किसी तरह विशाल को आॅफिस में कंफरटेबल किया और फिर उसने पूरा किस्सा बताते हुए कहना शुरू किया.\n'कहां से बताना शुरू करूं आपको... मेरी पहली शादी खत्म हो चुकी थी और मेरी उम्र ज़्यादा हो रही थी इसलिए परिवार का दबाव था कि दूसरी शादी कर लूं ताकि ज़िंदगी आराम से कट सके. एक मैट्रिमोनियल वेबसाइट के ज़रिये मेरे परिवार से एक लड़की के परिवार ने संपर्क किया. वह लड़की यानी अंजलि औसत दिखने वाली थी. इधर, मेरे प्रोफाइल में ये बातें थीं तो बातचीत आगे बढ़ी और दोनों परिवारों के बीच मुलाकात हुई. शादी की बात पक्की हो गई तो अंजलि के परिवार की तरफ से हड़बड़ी देखने को मिली.'\nइस बात पर हमने विशाल से हड़बड़ी के बारे में पूछा और साथ ही यह भी कि क्या उसे इसके चलते कोई शक हुआ? तो उसने कहा —\n'उनका कहना था कि अच्छा मुहूर्त है और अगले हफ्ते शादी की जा सकती है. फिर अगले तीन—चार महीनों तक मुहूर्त नहीं है. पहले तो हमने इतनी जल्दी शादी को लेकर ऐतराज़ जताया लेकिन फिर उन्होंने कहा कि आपको कुछ करना ही नहीं है. बस आ जाइए और सारा इंतज़ाम वही कर रहे हैं. अब शादी तो होनी ही थी तो एक हफ्ते में हो या एक महीने में, क्या फर्क पड़ना था. बस यही सोचकर हम राज़ी हो गए और उनके शहर में जाकर एक होटल में बढ़िया कार्यक्रम हो गया और शादी हो गई. लेकिन, एक ही हफ्ते में शादी के नाम पर धोखा हो गया...' यह कहते हुए विशाल अपनी परेशानी में अटक सा गया.\n'परेशान मत होइए, खुलकर बताइए कि क्या हुआ?'\n‘उस दिन मेरी मां और बहन वगैरह सब शॉपिंग के लिए गए थे. शाम का वक्त था और मैं आॅफिस से लौट रहा था. अंजलि को पता था कि पिताजी कभी—कभी शाम के वक़्त शराब पीते हैं तो उसने पिताजी के लिए पकौड़े बनाने की इच्छा ज़ाहिर की. नयी बहू की इच्छा थी तो पिताजी ने भी मना नहीं किया. अंजलि पकौड़े रूम में ले गई और पिताजी बाहर ड्राइंग रूम में बैठे थे, तभी अंजलि ने फोन करके पुलिस को घर बुला लिया. पुलिस घर आई तो अंजलि ने इसी बात को आधार बनाकर इल्ज़ाम लगाया कि पिताजी ने शराब के नशे में छेड़खानी की. उसने पूरे ड्रामे के साथ इस तरह बोला कि पुलिस को यकीन हो गया. उसने कहा — ये मेरे पिता की उम्र के हैं लेकिन मुझ पर गंदी नज़र रखते हैं. पिछले एक हफ्ते से मैं इस घर में आई हूं और मुझे हवस भरी निगाहों से देखते हैं. छूने की कोशिश करते थे और आज तो हद हो गई, इन्होंने मेरी छाती पर हाथ मार दिया...'\n'तो यह झूठा इल्ज़ाम था? सच नहीं था?'\n'बेशक, सरासर झूठा इल्ज़ाम था. यही नहीं अंजलि ने हमारी फैमिली पर दहेज के लिए अत्याचार करने और मारपीट करने तक का इल्ज़ाम लगा डाला जबकि ऐसा कुछ हुआ ही नहीं था. इस हंगामे के बीच फैमिली के लोग सब घर पर आ गए थे और उसने इतना ड्रामा किया कि पुलिस ने उसकी बातों पर यकीन करते हुए उसकी तरफ से रिपोर्ट दर्ज कर ली. इस पूरे नाटक के दौरान अंजलि अपना सामान पैक करके पुलिस की आंखों के सामने घर से यह कहकर चली गई कि इस घर में एक पल और नहीं रहना.'\n'तो आप कैसे कह रहे हैं कि वह झूठी है, मक्कार है? कोई वजह है आपके पास?'\n'ऐसा कुछ हुआ ही नहीं था, उसने सब कुछ झूठ बोला. क्यों बोला, उसने ऐसा क्यों किया, यह हमारी भी समझ में नहीं आ रहा लेकिन हां, जब अंजलि घर छोड़कर चली गई तो उस नौटंकी में किसी ने ध्यान नहीं दिया कि वह अपने सूटकेस में क्या ले जा रही है. फिर बाद में जब सबने देखा तो वह सारे गहने, ज़ेवर और कैश अपने साथ ले गई थी. यानी हमारे परिवार को इस तरह फंसाने की उसने पहले से पूरी साज़िश की हुई थी. अब आप क्या कहेंगे?'\n'आपकी बातों से तो यही लगता है कि उसने धोखा किया है.'\n'जी हां. अब सूरते—हाल यह है कि हमारे परिवार पर केस चल रहा है और हम एक तरह से लुट चुके हैं. अब आप मदद कीजिए और पता लगाइए कि सच क्या है. अंजलि ने ऐसा क्यों किया? इसकी वजह पता करना है और वह झूठी और धोखेबाज़ है, इसके सबूत खोजना है ताकि हम कोर्ट में साबित कर सकें कि हमारे साथ गलत हुआ है. मैं जो कुछ अंजलि या उसके परिवार के बारे में जानता हूं, आपको बता सकता हूं.'\nइसके बाद विशाल ने हमें अंजलि के घर का पता और उसका बायोडेटा आदि चीज़ें दे दीं. अब हमने तहकीकात शुरू की तो सबसे पहले हम अंजलि के घर की लोकेशन पर पहुंचे और उस पर नज़र रखना शुरू किया. अंजलि की पूरी दिनचर्या पर हमारी टीम ने निगरानी रखी. दूसरी तरफ हमने मैट्रिमोनियल वेबसाइट पर एक फेक प्रोफाइल बनाया और अंजलि से कॉंटेक्ट किया. अंजलि ने हमारी इस फेक प्रोफाइल की अप्रोच को एक्सेप्ट किया और चैटिंग शुरू हो गई.\nहमने इस दौरान एक्सपर्ट टीम की मदद से पता किया तो खुलासा हुआ कि अंजलि सिर्फ हमारे साथ ही नहीं बल्कि इसी तरह की वेबसाइट के ज़रिये किसी और के साथ भी इसी तरह चैटिंग कर रही है. इस जासूसी के दौरान यह खुलासा भी हुआ कि वह किसी लड़के के साथ मिल—जुल रही है. अब हमारे पास उसका मोबाइल नंबर था जिस पर चैटिंग चल रही थी और इसी नंबर के ज़रिये हमने कुछ और सुराग जुटाए. इस लड़की पर निगरानी रखते हुए हर कदम पर हमारे सामने ऐसे खुलासे हो रहे थे जो हमें भी हैरान कर रहे थे.\nअंजलि पर नज़र रखने, चैटिंग करने और उसके आस पड़ोस में पड़ताल करने वाली हमारी टीमों के पास अब कुछ अहम जानकारियां थीं. पहली यह कि अंजलि का एक बॉयफ्रेंड है. दूसरी बात यह कि वह एक साथ कई लोगों के साथ डेटिंग के लिए चैट कर रही थी और तीसरी यह कि उसके पड़ोसियों के हिसाब से पहले भी उसकी शादी हो चुकी थी. अब हमें एविडेंस यानी सबूत बनाने थे.\nअंजलि की पहले जहां शादी हुई थी, हमारी एक टीम वहां यानी हरियाणा के सोनीपत इलाके पहुंची. वहां तफ्तीश करते हुए हमें पता चला कि उस शादी में भी अंजलि ने इसी तरह के केस ससुराल वालों के खिलाफ लगाए थे और वहां से गहने वगैरह लेकर चंपत हो गई थी. इस बारे में हमने पुलिस रिकॉर्ड से कुछ जानकारियां बतौर सबूत हासिल कीं. दूसरी तरफ, उसकी चैटिंग को हमने सबूत के तौर पर सुरक्षित किया.\nइधर, अंजलि का बॉयफ्रेंड के साथ मॉल, मूवी वगैरह के लिए साथ घूमना जारी था और हमने इसके भी वीडियोज़ बनाए. स्टिंग आॅपरेशन की तरह तस्वीरें और वीडियोज़ बनाकर हमने अंजलि के पड़ोसियों के बयानों को भी रिकॉर्ड किया. अंजलि जिस जिसके साथ चैटिंग के ज़रिये मुलाकात कर रही थी, उसे भी रिकॉर्ड किया. अब हमने कोर्ट में काफी सबूत पेश किए. गवाहों के तौर पर अंजलि के बॉयफ्रेंड सहित हमने उन लोगों को भी पेश करवाया जिनके साथ वह डेटिंग कर रही थी. और सारे सबूत कोर्ट में दिए.\nयह पूरी कवायद कामयाब हुई और कोर्ट ने विशाल के फेवर में केस का फैसला किया. इस पूरी तफ्तीश के बाद यह साबित हुआ कि अंजलि दुल्हन के भेस में वास्तव में लूट किया करती थी. वह जालसाज़ी से शादी करके झूठे केस लगाकर ससुराल वालों को लूट लेती थी. यह फिल्म नहीं बल्कि हकीकत में हो रहा था. शादी उसके लिए शिकार को फंसाने की एक तरकीब हुआ करती थी.\nअंजलि के लूट करने के इस धंधे के पीछे का कारण यह सामने आया कि वह अपने परिवार की मदद करना चाहती थी. अस्ल में अंजलि के पिता ने क्रिकेट के सट्टे में काफी रकम गंवा दी थी और वह कई लोगों का कर्ज़दार हो चुका था. एक तरफ मजबूरी की ज़िंदगी थी तो दूसरी तरफ लेनदारों की धमकियां भी थीं. इसी के चलते अंजलि ने जुर्म का यह रास्ता चुना और वह अच्छी हैसियत वालों को डेटिंग और शादी का झांसा देकर लूट के धंधे में कूद चुकी थी.


Hiro Sera: मजदूरी की एक कहानी\nमजदूरी की एक कहानी\nतुम दुनिया के लिए हमें एक सार्वजनिक छुट्टी विचार है कि हम श्रम का जश्न मनाने के लिए, और अधिक लोकप्रिय पसीना हम मिल हमारे दैनिक रखने में डाल करने की आवश्यकता के रूप में जाना चाहिए करने के लिए समर्पित लाने के लिए समाजवादी धन्यवाद. इस साल सिंगापुर में श्रम दिवस विशेष रूप से दिलचस्प हो गया है क्योंकि आर्थिक विकास के महत्व trumpeting के वर्षों के बाद, अब हम समानता के मुद्दे पर ध्यान केंद्रित करने के लिए या अधिक सटीक असमानता का फैसला किया है.\nसिंगापुर के एक प्रसिद्ध आर्थिक सफलता की कहानी है. हालांकि, हाल के वर्षों में, यह एक काफ़ी असमान समाज हो गया है. संसद के एक मनोनीत सदस्य के रूप में के रूप में दूर चला गया एक छोटा सा समूह है जो दुनिया में सबसे ज्यादा वेतन की कुछ कमाने के लिए और कुछ बुनियादी श्रम के लिए कम लागत के भुगतान होने के रूप में सिंगापुर में स्थिति का वर्णन. सिंगापुर, देश के केंद्रीय बैंक की मौद्रिक प्राधिकरण द्वारा एक रिपोर्ट ने बताया कि आबादी का दो तिहाई कम से कम राष्ट्रीय वेतन कमाता है.\nसिंगापुर में काम कर रहे पेशेवर लंदन और न्यूयॉर्क में साथियों के साथ उनके वेतन की तुलना. अकुशल मजदूरों ढाका और मनीला में अपने साथियों के साथ मजदूरी की तुलना करें. असल में, हम उन्हें क्या वे घर पर हो रहे थे के शीर्ष प्रीमियम देकर लंदन और न्यूयॉर्क से लोगों को स्थानांतरित किया है. सामाजिक पैमाने के अन्य अंत में, हम थोड़ा ढाका और मनीला में अधिक मजदूरी का भुगतान और फिर लागत इतनी अधिक है कि वे वास्तव में थे की तुलना में अगर वे घर पर रुके थे बेहतर बनाने के लिए आगे बढ़ना. यह एक अर्थशास्त्र की डिग्री लेने के लिए नहीं पता है कि जब यह मजदूरी के लिए आता है, सिंगापुर दोनों पहली बार एक दुनिया है और एक तीसरी दुनिया के देश एक में लुढ़का.\nएक प्रमुख अर्थशास्त्र के प्रोफेसर के लिए धन्यवाद, इस स्थिति में सुर्खियों में आ गया है. ने कहा कि प्रोफेसर का सुझाव दिया है कि वहाँ के लिए एक प्रमुख मजदूरी और काम के पुनर्गठन जहाँ हम कम वेतन अर्जक ($ एस एक महीने 1,500 से कम) की वेतन जैक और उन उच्च मजदूरी कमाने (एस ऊपर $ 15,000 एक महीने के वेतन फ्रीज करने की आवश्यकता है और अधिक).\nसरकार (एक ही वेतन में कटौती के बावजूद दुनिया का सबसे अच्छा भुगतान नेताओं द्वारा भरा) युद्ध के रास्ते पर चला गया है. मंत्री मंत्री के बाद बाहर आ गया है कि प्रस्ताव आरोप लगा देना. जहाँ तक शक्तियों कि चिंतित हैं, आप अपने वेतन में एक उठाना नहीं है जब तक वहाँ उत्पादकता में वृद्धि कर सकते हैं.\nपिछले दशक के लिए किया गया एक छोटा सा व्यापारी (महिमा मुक्त लांसर), मैं इस मुद्दे को देखने के लिए एक दिलचस्प स्थिति में हूँ.\nएक तरफ यह निराशा होती है जब निपटने के लोग हैं, जो आप भुगतान धारणा के तहत रहते हैं कि तुम खाने, सोने, स्नान या शौचालय का उपयोग और इसलिए अलौकिक करने के लिए यह सरासर प्यार के लिए उनके लिए काम करने की क्षमता की जरूरत नहीं है. मैं माफी चाहता हूँ लेकिन मैं क्या काम कहा जा होता है और मैं जीवित करने के पैसे की जरूरत है. मैं लोग हैं, जो मुझे भुगतान करने के लिए काफी अच्छी तरह से करते हैं और मैं जब मुझे बताया गया है कि मैं इतने सारे डॉलर के लायक है मैं क्या किया है की तुलना में कम कर रहा हूँ निराश हो. अब, अगर मैं चीजों को कोसने बाहर और एक कंप्यूटर पर फोन करने के बारे में उस तरह महसूस कर सकते हैं, मैं कल्पना कर सकते हैं कि कैसे कई बार लोगों को है जो भारी उठाने या 12 घंटे एक दिन चल रहा है काम वे करते हैं वे मिल के लिए भुगतान के बारे में महसूस हो रहा होगा . मैं इसे नफरत है जब भी लोगों को लगता है कि वे मुझ पर एक एहसान है जब मैं उनके लिए काम कर रहे हैं.\nयह भी एक दूसरा पहलू भी है. बस के रूप में मैं जो लोग सोचते हैं कि वे मुझ पर एक एहसान है जब वे मुझे काम कर रहे हैं के साथ निराश हो, यह भी उतना ही लोग हैं, जो लगता है कि वे मुझ पर एक एहसान कर रहे हैं जब मैं उन्हें देने के लिए काम के साथ सौदा करने के लिए निराशा होती है. मैं अभी भी एक बुरा किराए पर मैं एक दो दिन की परियोजना के लिए एक महीने पहले बनाया द्वारा आघात कर रहा हूँ. तथाकथित किराए पर फैसला किया है कि यह स्वीकार्य था बस के रूप में मैं एक मंत्री के प्रेस सचिव के साथ सौदा करने की जरूरत है एक गुस्से का आवेश फेंक. यह विशेष रूप से किराया तय किया कि यह मेरा और उसके भाई को शिकायत है कि वह ऊब और पीड़ित होने के एक संरक्षक एसएमएस के लिए स्वीकार्य था.\nइस विशेष किराया भूल गया क्या तथ्य यह है कि मैं उसे पैसे दे रहा था और उसे उच्चतम प्रोफ़ाइल समूह है वह कभी भी उजागर किया गया था करने के लिए जोखिम के साथ प्रदान किया गया था. वह कब्ज पर उसके व्यवहार को दोषी ठहराया है और मैं निष्पक्ष होना लगता है, उसके कटोरे को साफ करने के साथ उसके व्यवहार में सुधार.\nतो, जहां यह मजदूरी बहस छोड़ करता है? खैर, मुझे विश्वास है कि लोगों को, जो किराया मजदूरी वे भुगतान के बारे में निष्पक्ष होना चाहिए. बस के रूप में व्यापार कार्य की जरूरत है अच्छी तरह से किया जाना है, लोगों के लिए पर्याप्त पैसा है उन्हें चिंता करने के लिए कैसे अपने बिलों का भुगतान करने के बारे में नहीं की जरूरत है. काम अनिवार्य रूप से एक नियोक्ता के पैसे और कर्मचारी समय के बीच एक व्यापार बंद है. इस व्यापार में निष्पक्षता एक चलचित्त अवधारणा नहीं है. यह आम भावना है. यदि आप एक कर्मचारी को प्राप्त करने के लिए आप अपने सभी दे चाहते हैं, आप सुनिश्चित करना है कि वह या वह मजदूरी है कि बुनियादी रहने वाले खर्च को शामिल किया गया है और भविष्य का निर्माण है.\nकहा कि, मुझे नहीं लगता कि सरकार कानून बना रही बातें एक अनिवार्य सरकार न्यूनतम मजदूरी की तरह जरूरी चीजों को बेहतर नहीं कर देगा. यदि मैं करने के लिए मेरे बुरा किराए पर जैसे लोगों के लिए उच्च मजदूरी का भुगतान करने की उम्मीद कर रहा हूँ, बल्कि मैं चीजों को खुद कर सकता हूँ.\nमैं भी कुछ दौड़ या राष्ट्रीयता सर्वथा आक्रामक हो के कुछ लोगों के लिए नौकरियों रखने का विचार पाते हैं. एक व्यवसाय के रूप में, मैं जोखिम लेने के लिए और मैं अपनी लागत और प्रतिभा के लिए आवश्यक पुरस्कार काटना प्रबंधन की जरूरत है. यह एक सरकार की राजनीतिक जरूरतों पर आधारित किराया कारोबार का काम नहीं है और न ही है यह व्यापार सामाजिक नीति बनाने का काम है. व्यवसायों के लोग हैं, जो काम के लिए सबसे भूखा कर रहे हैं क्योंकि वे सबसे अच्छा होगा किराया चाहिए.\nFunnily पर्याप्त है, सैन्य से दो उदाहरण है कि मन में आते हैं. अमेरिकी सेना में यह पाया गया है कि कालों गोरे से बेहतर प्रदर्शन करते हैं. अमेरिकी सेना एक जगह है जहाँ आप देश में किसी भी अन्य संगठन में से अधिक के आसपास सफेद बॉसिंग अश्वेतों देखने के लिए की संभावना हो. वजह साफ है, औसत काले सैनिक जीवन में जिस तरह से है, जबकि औसत व्हाइट सैनिक एक मृत अंत नौकरी के रूप में सेना में लग रहा है के रूप में सेना को लग रहा है.\nब्रिटिश सेना में एक ही सच है, जहां उन्होंने पाया कि तुम हो औसत गोरखा अपने औसत ब्रिटिश Squaddie है की तुलना में एक बेहतर सैनिक बनाता है. औसत squaddie परिवारों जहां सेना कुछ नहीं से बेहतर है जबकि ब्रिटिश सेना में गोरखा देखा सेवा के तरीके के रूप में जीवन में काम से आया था.\nन तो अमेरिकी या ब्रिटेन के बारे में है गोरे के पक्ष में कम कालों की भर्ती में या के कारण कम गोरखा स्थानीय ब्रिट्स के पक्ष में (हालांकि बेशक यह धीमी गति से और नेपाल में माओवादी नेताओं के लिए धन्यवाद देना बंद कर सकता है.) पार्ट कमी के माध्यम से जाना संस्कृति है. अमेरिका में वहाँ एक अच्छी नौकरी के साथ काले लोगों को उपलब्ध कराने के बाद सेना का एक अच्छा काम करता है, कोई भी अश्वेतों को काम पर रखने से सेना को रोकने के बारे में सोचना होगा की जरूरत है. ब्रिटेन में गोरखा के साथ लिंक ऐतिहासिक और दुनिया में ब्रिटेन की जगह का अभिन्न अंग है.\nहालांकि, वहाँ एक और अधिक महत्वपूर्ण अंतर्निहित कारण है. दोनों सेनाओं सबसे अच्छा लोगों को युद्ध लड़ने के लिए काम पर रखने में विश्वास करते हैं. जैसे, अमेरिकी सेना में कालों को योग्यता के आधार पर ब्रिटेन में गोरखा के रूप में उनकी जगह अर्जित की है.\nसेना की क्या सच है व्यापार का सच होना चाहिए. योग्यता के आधार पर विशुद्ध रूप से आधारित किराया. हाँ, Singaporeans के अधिक महंगे Filipinos और कई अन्य एशियाई कहते हैं. हालांकि, लागत तय है जो किराया में केवल कारक नहीं है. सिंगापुर और आप में डील किसी भी सेवा उद्योग के साथ मिल जाएगा कि अगर आप सभ्य सेवा, यह Filipinos से है. मैं एक प्रमुख जूता दुकान मुझे बता श्रृंखला के सिर याद है, "यदि मैं कर सकता, मैं बोरी सब सिंगापुरी और उन्हें Filipinos के साथ बदलना चाहते हैं. सिंगापुरी बहुत grouchy वे अपने ग्राहकों को खरीदने के लिए किया है किसी भी प्रोत्साहन को मार रहे हैं. दूसरे हाथ पर Filipinos करने के लिए काम पर मुस्कान भी जब वहाँ एक व्यक्तिगत त्रासदी का प्रबंधन - वे काम वातावरण है कि मैं चाहता हूँ का उत्पादन.\nमुझे याद है मेरे पिछले सीओ, कर्नल तो वाह Kwee लाइन, "कोई भी तुम्हें एक जीवित बकाया" यह कुछ मेरे बुरा किराए पर की तरह लोगों को समझने की जरूरत है. सिंगापुर वैकल्पिक विचारकों की कई लगता है कि हो सकता है के विपरीत, वहाँ विदेशियों के लिए Singaporeans के पेंच नहीं हैं. वे अगर वे भूखे हैं और "EQ" आज के बाजार में जरूरी काम का प्रबंधन को दोषी नहीं ठहराया जा सकता है.\nचलो यह चेहरा, "आउटसोर्सिंग" हम भी एक ऐसी दुनिया में रहते प्रौद्योगिकी यह है कि इस तरह बना दिया है तुम भी बाहर सभी विदेशियों, नौकरियों के कई बस सस्ता स्थानों पर ले जाया जाएगा लात मारी. दुनिया भर में कॉल सेंटर के बारे में सोचो. आप भारतीय उद्यमी जो अपने देश में एक कॉल सेंटर का मालिक बाहर किक कर सकते हैं. हालांकि, कि विशेष रूप से भारतीय उद्यमी केवल भारत के लिए वापस स्थानांतरित कर सकते हैं और एक स्थिति है जहाँ आप स्थानीय लोगों के लिए एक या दो नौकरियों होने के बजाय, आप एक ऐसी स्थिति है जहां स्थानीय लोगों के लिए नहीं काम कर रहे हैं.\nएक तरह का एक समझौता करने के लिए प्राप्त किया जा चाहिए. जब मैं विश्वास नहीं कर सकता है एक लागू न्यूनतम मजदूरी चीजों को बेहतर बनाना होगा, मुझे लगता है कि वहाँ एक उचित वेतन और उचित भत्तों का गठन करने के लिए के रूप में एक तरह के दिशा निर्देशों होना चाहिए. दुर्भाग्य से एशियाई संदर्भ में भी कई नियोक्ताओं कर्मचारियों की लागत के रूप में लगता है और इस तरह निर्वाह के स्तर को मजदूरी धक्का करने की कोशिश.\nमानव और संपत्ति - नियोक्ता समझते हैं कि केवल कि मानव संपत्ति हैं की जरूरत है. लोगों को उनकी बुनियादी जरूरतों के लिए प्रदान काम करते हैं. लोग बातें है कि केवल उनकी बुनियादी जरूरतों प्रदान नहीं करता है के लिए जाना सभी बाहर ', लेकिन यह भी मदद आकांक्षाओं को प्राप्त होता है. अमेरिकी और ब्रिटिश सेनाओं और कालों में गोरखा की आकांक्षाओं को पूरा करने के रूप में अपने काम को देखने और इसलिए वे उनके संबंधित व्हाइट और ब्रिटिश समकक्षों की तुलना में कठिन काम है.\nयह सिर्फ पैसे के बारे में नहीं है. यदि नियोक्ता अपने कर्मचारियों की क्षमता को अधिकतम करने के लिए चाहते हैं, वे बनाने के लिए लोगों को लगता है कि वे उनके लिए काम करके अपनी आकांक्षाओं को प्राप्त कर सकते हैं के लिए तरीके खोजने के लिए है. दोनों गूगल और 3M अभ्यास के कर्मचारियों के व्यक्तिगत परियोजनाओं के लिए अपने आवंटित काम के घंटे के 15 प्रतिशत समर्पित करने के लिए अनुमति देते हैं. यह कोई संयोग नहीं है कि इन दोनों कंपनियों के रूप में दुनिया में सबसे अभिनव के बीच माना जाता है.\nतो फिर वहाँ तथ्य यह है कि कर्मचारियों को ग्राहकों को भी कर रहे हैं, खासकर यदि आप एफएमसीजी क्षेत्र में काम करते है. हेनरी फोर्ड अपने कार्यकर्ताओं एक unthinkably उच्च US5 1890 में एक घंटे के वापस भुगतान किया, क्योंकि वह अपने कार्यकर्ताओं को अपनी कारें खरीदने के लिए करना चाहता था. यदि आप चीजों को इस तरह से देखो, सबसे उचित मजदूरी किसी को देने के लिए पर्याप्त के लिए उन्हें अपने ग्राहकों. मैं अपने शुरुआती ग्राहकों को जो शीर्ष ग्रेड तकिए बेचा के साथ इस तर्क याद है वह मुझे तकिए में भुगतान किया है, जो मैं करने के लिए किया था - वे मुझे करने के लिए एक ग्राहक (इस कंपनी के जीएम के लिए एक अनूठा समाधान के साथ आया करने के लिए पर्याप्त नहीं दे रहे थे मेरे तलाक के निपटान के हिस्से के रूप में दे मैं हैरी पॉटर की किताब मिला).\nकहा कि, मुझे लगता है कि कर्मचारियों को अपने स्वयं के विकास के लिए जिम्मेदार होना चाहिए. एक काम एक एंटाइटेलमेंट नहीं है आउटसोर्सिंग और मुक्त लोगों के आंदोलन के इस दिन और उम्र में, आप अपने पासपोर्ट आप नौकरी देने के लिए नहीं की उम्मीद कर सकते हैं. संगठन दुबला जा रहा है और सबसे अच्छा किराया देख पर ध्यान केंद्रित कर रहे हैं.\nनिजी तौर पर, मुझे लगता है कि हम एक विशेष कंपनी के लिए एक 'विशेष' होने के रूप में एक नौकरी की अवधारणा में देखने की जरूरत है. आप आठ घंटे की औसत दिन को देखो और आप सवाल उन घंटों में से कितने वास्तव में उत्पादक हैं की जरूरत है.\nमुझे लगता है कि वहाँ एक ऐसी स्थिति है जहां कर्मचारियों को journeymen 'पुराने' शिक्षु 'प्रणाली में और अधिक की तरह होते जा रहे हैं. एक बार जब आप एक तरह की एक कौशल है, तो आप अपने घंटे तदनुसार और सबसे अधिक बोली लगाने के लिए बेचने की स्वतंत्रता होनी चाहिए. कारोबार ही घंटे में जहां असली काम किया है और लोगों को जीने के लिए एक एकल इकाई पर निर्भर होने की जरूरत नहीं के लिए भुगतान करना होगा.\nजाहिर है, दांव पर कई मुद्दों लेकिन इसके लायक है क्या वास्तव में किया जाना है और क्या आउटसोर्स किया जा सकता है की जरूरत को देख. पारंपरिक नौकरी संरचना के कई लाभ है और कई मामलों में के रूप में है रहेगा. हालांकि, कारोबार परिवर्तन की प्रकृति के रूप में, तो रोजगार की प्रकृति करता है. आउटसोर्सिंग परंपरागत नौकरियों को मारने, लेकिन यह और कई में संतुलन है कि लागत outweighs को जीने का एक तरीका प्रदान करता है हो सकता है. बजाय कोशिश करते हैं और यह कानून दूर, चलो देखते हैं कि हम कैसे यह अधिकतम करने के लिए कर सकते हैं.\nPosted by Tang Li at 07:42\nबाहर हो रही करने के लिए एक प्रकरण


पुरस्कार लौटाना भी एक अतिवाद\n| | 2015-10-19T11:44:08+05:30\nदेश में फिर एक बार ऐसी स्थिति बनाई जा रही है मानो सांप्रदायिकता में समाज उबल रहा है और कुछ सेक्यूलर...\nदेश में फिर एक बार ऐसी स्थिति बनाई जा रही है मानो सांप्रदायिकता में समाज उबल रहा है और कुछ सेक्यूलर देवदूत उसको बचाने के लिए अपनी बलि चढ़ाने तक को तैयार हैं। क्या वाकई ऐसी स्थिति है? जिस तरह कुछ स्वनामधन्य महानुभावों ने अपना पुरस्कार लौटाना आरंभ किया है उससे तो ऐसा ही लगता है। अलग-अलग हुई जघन्य अपराधों की घटनाओं को एक साथ जोड़कर ऐसी स्थिति बनाई जा रही है मानो इस देश में जो सेक्यूलर हैं उनकी खैर नहीं, जो अल्पसंख्यक हैं उनकी खैर नहीं...एक विचारधारा के लोग जो चाहेंगे वही होगा...और वे हाथों में फरसा लेकर निकल पड़े हैं कि जो हमारे विरोध में होगा उसको काट देंगे। इन बनाए गए माहौल से परे जरा अपने आसपास नजर दौड़ाइए और देखिए कि क्या वाकई ऐसा ही है? जो उत्तर आएगा वही सच्ची स्थिति का द्योतक होगा। सच यही है कि ऐसा कोई वातावरण देश में नहीं है।\nमुआवजे में भी राजनीति\nदादरी बिसहाड़ा मामले की एक जघन्य घटना हमारे सामने है और सारी प्रतिक्रियाएं उस पर आ रहीं हैं। जरा एक और घटना को याद करिए। पिछले 10 सितंबर को बरेली के फरीदपुर थाने के दारोगा मनोज मिश्र को पशु तस्करों ने गोली मार दी। उस दारोगा का दोष इतना था कि वह तस्करी के लिए यानी काटने के लिए ले जा रहे पशुओं से भरे ट्रक को पकड़ने के लिए घात लगाए हुए था। जब ट्रक पकड़ में आ गए तो उन्हें गोली मारी गयी और मनोज मिश्र की मृत्यु हो गई। क्या उसकी जान की कीमत नहीं थी? आज जो लोग छाती पीट रहे हैं इनमें से किसी की आवाज उस घटना पर सुनाई दी? बिसहाड़ा में तो इखलाक के परिवार को मुख्यमंत्री अखिलेश यादव ने अपने पास बुलाया, उनसे बात की, 45 लाख रुपया का मुआवजा दिया तथा घटना की जांच चल रही है। हालांकि पुलिस दबाव के कारण कुछ ऐसे लोगों को गिरफ्तार कर रही है जो शायद दोषी नहीं हैं जिनके विरुध्द वहां प्रदर्शन भी हो रहा है। लेकिन दारोगा की मृत्यु पर तो मुख्यमंत्री का भी बयान नहीं आया। इन दो घटनाओं पर ऐसे दो प्रकार के व्यवहार को हम क्या कहेंगे? बिसहाड़ा की घटना घोर निदंनीय है, उसके असली दोषियों को पकड़कर कानून में जो सख्त सजा हो वो मिलनी चाहिए, लेकिन उसी गांव में और मुसलमान रहते हैं उनके साथ तो कुछ नहीं हुआ। अगर किसी संगठन की दंगा की साजिश होती तो नजारा दूसरा होता। स्वयं उत्तर प्रदेश सरकार ने गृहमंत्रालय को जो रिपोर्ट भेजी है उसमें कहा है कि अभी तक इस घटना का कारण पता नहीं चला है और जांच चल रही है। जिस सरकार की पुलिस जांच कर रही है उसको घटना का कारण ही पता नहीं और देश में घटना के दोषियों की पहचान करके कुछ झंडाबरदार लोगों ने अपने स्तर पर फैसला भी कर लिया।\nआजम खान जैसे नेता, जिनके पास मुस्लिम सांप्रदायिकता के अलावा कोई अस्त्र ही नहीं वो संयुक्त राष्ट्र संघ जाने का ऐलान करते हैं। उसके विरुध्द इस देश में कोई प्रतिक्रिया नहीं होती कि आखिर एक अपराध के मामले पर आप देश विरोधी हरकत क्यों कर रहे हैं? कल्पना करिए दारोगा मनोज मिश्र की हत्या पर किसी हिन्दू नेता ने ऐसा किया होता तो आज क्या स्थिति होती? वह जेल में होता। आजम खान उस सरकार में मंत्री हैं जिस पर ऐसी कार्रवाई रोकने का दायित्व है। कानून व्यवस्था की जिम्मेवारी उ. प. सरकार की है। अगर उ. प्र. सरकार की जांच में किसी संगठन की साजिश नजर आती है वह सामने लाए और फिर कार्रवाई करे। किसी ने उसका हाथ रोका नहीं है। कर्नाटक में कलबुर्गी की हत्या राज्य सरकार की विफलता है। उसकी जांच भी चल रही है। महाराष्ट्र में दो बहुचर्चित हत्याएं कांग्रेस के शासनकाल में हुईं और वहां की पुलिस इसका पता तक नहीं लगा सकी कि आखिर कैसे हत्या हुई और कौन दोषी थे। उनमें से एक पनसारे की हत्या के लिए वर्तमान महाराष्ट्र सरकार के तहत सनातन संस्था के एक व्यक्ति की गिरफ्तारी हुई है। अगर पक्षपात का मामला होता तो उसे आराम से रफा दफा किया जा सकता था। कांग्रेस सरकार के रहते किसी ने सरकारी पुरस्कार नहीं लौटाया।\nअब कह रहे हैं कि सनातन संस्था पर प्रतिबंध लगा दो। सनातन संस्था पर पिछले 7-8 सालों से महाराष्ट्र सरकार की खुफिया विभाग और पुलिस की नजर रही है। अगर उनको उसकी गतिविधियां संदिग्ध लगीं तो प्रतिबंधित क्यों नहीं किया? तब तो कांग्रेस-राकांपा की सरकार थी। आज सेक्यूलरवादी तोप के गोले दागने वालों में से कितने लोगों ने ऐसा ही रवैया पहले अख्तियार किया था? संगठन कोई भी हो उसका अगर एक व्यक्ति अपराध में पकड़ में आता है तो उससे पूरे संगठन को दोषी नहीं माना जा सकता। गुजरात दंगे में भाजपा, विहिप के नेताओं के पकड़े जाने की चर्चा होती है लेकिन उसमें कांग्रेस के लोग भी पकड़े गए हैं और उनको सजा हुई है। तो क्या कांग्रेस पार्टी को ही दंगाई मान लिया जाए? ऐसा नहीं हो सकता। आखिर दादरी बिसहाड़ा, महाराष्ट्र, कर्नाटक की घटना पर क्या होना चाहिए? उत्तर एकदम सरल है। राज्य सरकारें निष्पक्षता से जांच करे और जो दोषी हो चाहे वह व्यक्ति हो या समूह उस पर कानूनी कार्रवाई करे। यह राज्य सरकारों का मामला है। केन्द्र की भूमिका तब आएगी जब राज्य सरकारें अपना काम नहीं करेंगी। अगर केन्द्र हस्तक्षेप करे तो तथाकथित संघवाद पर हमला हो जाएगा। अगर विरोध करना है तो कर्नाटक सरकार का किया जाना चाहिए, उत्तर प्रदेश सरकार का किया जाना चाहिए जहां ऐसी घटनाएं हुईं हैं।\nभारत की अजीब स्थिति है। यहां मुद्दों पर तो संघर्ष करने या विरोध जताने के समय ऐसे लोग पता नहीं कहां रहते हैं, लेकिन जो मुद्दा नहीं होना चाहिए उसे मुद्दा बनाकर और सेक्यूलर कहलाने के लिए ये इस तरह प्रतीकात्मक विरोध करते हैं या बयान देते हैं जिनमें इनका अपना कुछ जाता नहीं। उल्टे इससे वातावरण विषाक्त होता है, समाज में तनाव बढ़ता है। अब इनकी राग है कि भारत को हिन्दू राष्ट्र या हिन्दू राज्य बनाने की साजिश चल रही है। कहां चल रही है? इस देश के करोड़ों लोगों को ऐसा नहीं लगता लेकिन कुछ सूक्ष्मदर्शी तत्व हैं जिनको यह नजर आ जाता है। सच यह है कि केन्द्र सरकार की ओर से किसी स्तर पर ऐसा कदम नहीं उठाया गया है जिससे वाकई देश को हिन्दू राज में बदलने का संदेह भी पैदा हो। कुछ लोगों की समस्या है।\nभाजपा या संघ परिवार के विचारों से मतभेद में समस्या नहीं है। एक जागरुक समाज में विचारधारा के आधार पर सहमति-असहमति, समर्थन-विरोध होता है और होना चाहिए। इससे संतुलन भी बना रहता है तथा अतिवाद की ओर जाने का खतरा कम होता है। किंतु यह व्यवहार तो स्वयं में अतिवाद है। हिन्दू राज स्थापित करने का आरोप लगाकर देश को बदनाम करना है। इस देश में आधी से ज्यादा राज्य सरकारें दूसरी पार्टियों की हैं। हमारे यहां संविधान की मूल अवधारणा में परिवर्तन संभव ही नहीं। कुछ होगा तो न्यायपालिका है। क्या ये सब ऐसा कुछ होगा तो मूकदर्शक बने रहेंगे? भारत देश हिन्दू मुसलमानों के साथ सभी छोटे पंथों-संप्रदायों का है और रहेगा। किंतु यह नहीं हो सकता कि एक संप्रदाय को कुछ हो गया तो वह बड़ा मुद्दा बन जाए और दूसरे संप्रदाय के साथ हो तो उसे सामान्य मान लिया जाए।\nसच यह है कि ऐसे रवैये से आम आदमी के अंदर क्षोभ पैदा होता है और वो विद्रोह में प्रतिक्रियाएं व्यक्त करता है। ऐसे लोगों के अतिवादी रवैये के विरुध्द ही पहले गुजरात की जनता नरेन्द्र मोदी को निर्वाचित करती रही और फिर इनके तमाम प्रचारों के बावजूद देश के बहुमत ने उन्हें प्रधानमंत्री बना दिया। दिक्कत यह है कि कुछ लोग अभी भी यह दिल से स्वीकार नहीं कर पा रहे हैं कि वाकई नरेन्द्र मोदी देश के प्रधानमंत्री हो गए। उनका कोई इलाज नहीं है। लेकिन वो जो कुछ कर रहे हैं उससे सांप्रदायिक शांति की जगह तनाव बढ़ेगा, दोनों के बीच दूरिया घटने की बजाय बढ़ेगी, खाई पटने की जगह चौड़ी होगी। इसलिए समाज के असली खलनायक ये ही हैं। पुरस्कर लौटाने वालों में कुछ ऐसे लोग हैं, जो उन पुरस्कारों के हकदार थे लेकिन ऐसे भी हैं जिनको केवल सरकार की कृपा से पुरस्कार का प्रसाद मिल गया। वे लौटा भी दें तो उससे क्या फर्क पड़ता है। उनको समस्या है तो वो देश भी छोड़कर चले जाएं कोई समस्या नहीं आने वाली। इस देश से मुसलमानों को कोई बाहर नहीं कर सकता, उनको दोयम दर्जे का नागरिक कोई नहीं बना सकता इसकी पूरी गारंटी है और देश उस दिशा में न पहले जा रहा था न आज जा रहा है। यह सब कुछ लोगों की मानसिक समस्या है जो एक विचार और संगठन से घृणा की फासीवादी प्रवृत्ति से निकलती है। हां, जहां अतिवाद पैदा हो रहा है उस पर अंकुश की आवश्यकता है और राज्य सरकारें उस दिशा में सख्ती बनाए रखे। बस, इससे ज्यादा कुछ करने की आवश्यता भी नहीं है।


चुनाव परिणाम के स्पष्ट संदेश - हिंदी विवेक\nउत्तर प्रदेश जिला पंचायत चुनाव परिणामों ने उन सबको चौंकाया है जो पिछले ग्राम पंचायत चुनाव के आधार पर मान चुके थे कि भाजपा के लिए अत्यन्त कठिन राजनीतिक चुनौती की स्थिति पैदा हो चुकी है। कुल 75 में से 67 स्थानों पर भाजपा के अध्यक्षों का निर्वाचन निश्चित रूप से कई संकेत देने वाला है। चूंकि इस समय प्रदेश में समस्त राजनीतिक कवायद, बयानबाजी, विश्लेषण आदि अगले वर्ष के आरंभ में होने वाले विधानसभा चुनाव की दृष्टि से सामने आ रहे हैं, इसलिए कई बार हमारे सामने भी ज़मीनी सच्चाई नहीं आ पाती। ठीक है कि जिला पंचायत अध्यक्षों के चुनाव को हम विधानसभा चुनाव का ट्रेलर नहीं मान सकते। लेकिन, इससे प्रदेश की राजनीति के कई पहलुओं की झलक अवश्य मिलती है। वैसे ग्राम पंचायतों के चुनाव को भी हम आगामी चुनाव का पूर्व दर्शन नहीं मान सकते थे, लेकिन, उस समय के बयानों और विश्लेषणों को देख लीजिए। बहरहाल, पंचायत चुनावों के राजनीतिक पहलुओं को समझने से पहले यह ध्यान रखना जरूरी है कि बसपा इन चुनावों से अपने को दूर रखती है और कांग्रेस प्रदेश के राजनीतिक परिदृश्य में कहीं है नहीं। ज़ाहिर है, मुक़ाबला भाजपा और सपा के बीच ही था। तो इस समय हमारे सामने इन दो पार्टियों की ही तस्वीर है।\nतो सबसे पहले सपा। सपा ने पूरे चुनाव पर प्रश्नचिन्ह खड़ा किया है। उसने पुलिस, प्रशासन व चुनाव अधिकारियों पर धांधली के आरोप लगाए हैं तथा इनके विरुद्ध का आयोग में लिखित शिकायत भी की है। अखिलेश यादव अपने बयान में इसे लोकतंत्र का ही अपहरण बता रहे हैं। हम आप इसे जिस तरह लें लेकिन न तो कोई निष्पक्ष विश्लेषक इसे स्वीकार करेगा और न ही आम जनता के गले ही उतरेगा कि अधिकारियों ने धांधली करके भाजपा उम्मीदवारों को जिता दिया है। हम पिछले लंबे समय से भारतीय राजनीति का यह हास्यास्पद दृश्य देख रहे हैं कि जब भाजपा के पक्ष में परिणाम आता है तो विपक्ष ईवीएम का सवाल जरूर उठाता है। इसके विपरीत जहां विपक्ष की विजय होती है वहां ईवीएम पर कोई प्रश्न नहीं उठता यानि वह बिल्कुल सही काम कर रहा होता है। कहने की आवश्यकता नहीं कि हमारी राजनीति में ज़मीनी वास्तविकता से कटने के कारण शीर्ष स्तर से लेकर नीचे के नेताओं को पता ही नहीं रहता कि आख़िर जनसमर्थन की दिशा क्या है? चूंकि राजनीतिक दल अपना जनाधार खोने को स्वीकार न कर दोष भाजपा, चुनाव आयोग, ईवीएम के सिर डालते हैं इसलिए वे ईमानदार विश्लेषण नहीं कर पाते और जब विश्लेषण ही नहीं होगा तो फिर जनाधार दुरुस्त करने के कदम भी नहीं उठाए जाते।\nवास्तव में इस परिणाम के बाद अखिलेश यादव के साथ सपा के शीर्ष नेताओं को जिले से प्राप्त रिपोर्टों के आधार पर आपस में बैठकर विश्लेषण करना चाहिए था। इससे उनको वस्तुस्थिति का आभास हो जाता। अभी विधानसभा चुनाव में सात-आठ महीने का समय है। इसका उपयोग कर सांगठनिक और वैचारिक रूप से अपनी पार्टी को चुनाव के लिए बेहतर तरीके से तैयार करने की कोशिश कर सकते थे। जब आप मानेंगे ही नहीं कि समस्या आपकी पार्टी और आपके जनाधार में है तो आपको सच्चाई दिख ही नहीं सकती। मीडिया में ऐसे दृश्य सामने आए जब सपा के वरिष्ठ नेता ज़िला पंचायत चुनाव में अपने ही नेताओं से गिड़गिड़ा रहे थे। क्यों? इसलिए कि वे स्वयं सपा के लिए काम करने को तैयार नहीं थे। कई जगह तो निर्धारित सपा उम्मीदवारों ने नामांकन के समय ही मुंह फेर लिया। अखिलेश यादव को इनके विरुद्ध कार्रवाई तक करनी पड़ी। आख़िर यह कैसे संभव हुआ कि 21 जिला पंचायतों में भाजपा के अध्यक्ष निर्विरोध निर्वाचित हो गए? केवल इटावा में ही सपा उम्मीदवार निर्विरोध निर्वाचित हो सके। अगर सपा के उम्मीदवार सामने खड़े हो जाते तो कम से कम निर्विरोध निर्वाचन नहीं होता। जब आपकी पार्टी की ही आंतरिक दशा ऐसी है तो कैसे मान लिया जाए कि धांधली से सपा की पराजय हो गई है? अगर सपा सच्चाई को स्वीकार कर नए सिरे से चुनाव के लिए पार्टी एवं जनता के स्तर पर कमर कसने का अभियान नहीं चलाती तो उसके चुनावी भविष्य को लेकर सकारात्मक भविष्यवाणी करनी कठिन होगी।\nनिश्चित रूप से भाजपा के लिए यह परिणाम आत्मविश्वास बढ़ाने वाला है। ख़ासकर मुख्यमंत्री योगी आदित्यनाथ की लोकप्रियता को लेकर प्रदेश में पार्टी के अंदर या बाहर जो नकारात्मक धारणा निर्मित हुई या कराई गई थी उस पर जबरदस्त चोट पड़ी है। वैसे तो केंद्र ने पहले ही साफ़ कर दिया था कि योगी आदित्यनाथ के नेतृत्व में ही विधानसभा चुनाव लड़ा जाएगा। बावजूद सत्य के, निराभासी लोगों द्वारा कुछ किंतु-परंतु लगाया जा रहा था। इस चुनाव परिणाम के बाद प्रधानमंत्री नरेंद्र मोदी ने जिस भाषा में विजय की बधाई दी है उसने इस पर स्थाई विराम लगा दिया है। उन्होंने कार्यकर्ताओं के साथ इसे योगी के नेतृत्व की विजय करार दिया है। अगर चुनाव में इतना शानदार प्रदर्शन नहीं होता तो योगी का नेतृत्व भले कायम रहता, परंतु, न केंद्रीय नेतृत्व इस तरह बधाई देता न उनका स्वयं का आत्मविश्वास बढ़ता और न ही कार्यकर्ताओं में उत्साह पैदा होता। तो जिला पंचायत चुनाव को भले हम आप विधानसभा चुनाव की पूर्वपीठिका न मानें, लेकिन, आत्मविश्वास का यह माहौल योगी आदित्यनाथ के नेतृत्व में भाजपा को पूरे उत्साह से विधानसभा चुनाव में काम करने को प्रेरित करेगा। किसी भी संघर्ष में, चाहे वह चुनावी हो या फिर युद्ध का मैदान, परिणाम निर्धारित करने में आत्मविश्वास और उत्साह की सर्वाधिक महत्वपूर्ण भूमिका होती है। यह स्थिति भविष्य की दृष्टि से भाजपा के पक्ष में जाती है और स्वाभाविक ही विपक्ष के विरुद्ध।\nयहां से अगर कुछ अप्रत्याशित नकारात्मक स्थिति पैदा नहीं हुई तो हम चुनाव तक भाजपा को गतिशील और आक्रामक तेवर में देख सकते हैं, जो उसकी स्वाभाविकता है। पश्चिम बंगाल चुनाव के बाद यह गुम दिख रहा था। भाजपा की दृष्टि से इस समय उत्तर प्रदेश का राजनीतिक परिदृश्य देखिए। योगी के नेतृत्व में प्रदेश पार्टी ईकाई को एकजुट किया जा चुका है, केन्द्रीय नेतृत्व काफ़ी पहले से चुनाव की दृष्टि से सक्रिय है, नेताओं के अलावा पूरे प्रदेश के जिम्मेवार कार्यकर्ताओं से संपर्क-संवाद का एक चरण पूरा हो चुका है, विधायकों के प्रदर्शन तथा जनाधार का सर्वेक्षण आधारित अध्ययन भी आ चुका है। विपक्ष इस मामले में काफ़ी पीछे है। विपक्ष के बीच जब एकजुटता नहीं होती तथा वे अपने चुनावी भविष्य को लेकर अनिश्चय में होते हैं तो इसका लाभ सामान्य सत्तारूढ़ पार्टी को मिलता है। उत्तर प्रदेश में अभी सपा, बसपा और कांग्रेस के बयानों को देखें। वे भाजपा के साथ स्वयं भी एक दूसरे को कटघरे में खड़ा कर रहे हैं। जिला पंचायत चुनाव के बाद समय को भांपते हुए जिस तरह का संयम ,धैर्य और बुद्धि चातुर्य का इन्हें परिचय देना चाहिए इनका आचरण उसके विपरीत है। बसपा कह रही है कि कांग्रेस ,भाजपा और सपा के शासन में कभी निष्पक्ष चुनाव हो ही नहीं सकता, जबकि बसपा के काल में होता है। कांग्रेस कह रही है कि बसपा, भाजपा की ‘बी’ टीम है। जवाब में बसपा कह रही है कि कांग्रेस के सी का मतलब कनिंग है। 2014 से 2019 तक के चुनाव परिणामों ने साबित किया कि उत्तर प्रदेश की राजनीति में भाजपा शीर्षतम बिंदु पर है और शेष दल इतने नीचे हैं कि सामान्य अवस्था में उनके वहां तक पहुंचने की कल्पना नहीं हो सकती। पिछले तीन दशकों में कोई भी पार्टी चुनाव परिणामों में भाजपा की तरह सशक्त होकर नहीं बढ़ी। जिला पंचायत अध्यक्षों के चुनाव परिणामों ने यही संदेश दिया है कि कम से कम अभी उसके बड़े पराभव के दौर की शुरुआत नहीं हुई है। विपक्षी दलों ने इन सात वर्षों में वैचारिकता, संगठन और राजनीतिक संघर्ष व अभियानों के स्तर पर संदेश तक नहीं दिया कि वे प्रदेश की राजनीति में भाजपा के वर्चस्व को सशक्त चुनौती देने के लिए संकल्पित भी हैं। चुनाव के पूर्व कुछ दलों से गठबंधन, जातीय एवं सांप्रदायिक समीकरणों को साधने आदि नुस्खे विफल साबित हो रहे हैं। जिला पंचायत अध्यक्षों के चुनाव परिणामों के बाद भी विपक्ष की ओर से किसी तरह की राजनीतिक प्रखरता और ओजस्विता प्रदर्शित नहीं हो रही, मिलजुल कर मुक़ाबला करने का संकेत तक नहीं मिल रहा। इसमें यह मान लेना कठिन है कि जिला पंचायत अध्यक्षों का चुनाव परिणाम विधानसभा तक विस्तारित नहीं होगा। हां, अगर इस चुनाव परिणाम से चौकन्ना होकर सपा, बसपा जैसी पार्टियां कमर कसकर अभी से प्रखर राजनीतिक अभियान चलाने, मुद्दों पर संघर्ष करने का माद्दा दिखाती तो हल्की उम्मीद पैदा हो सकती थी। जब ऐसा है ही नहीं तो फिर इनके पक्ष में परिणाम आने की कल्पना इस समय नहीं की जा सकती।\nTags: 75years, august152021, bharat, cm, corruption, election, freedom, heritage, historical, independence day, indian politics news, nationfirst


भारत की आजादी का अमृत महोत्सव – अभिव्यक्ति\nPosted on May 11, 2022 by इंदु सिंह\nश्रीरामचरित मानस में गोस्वामी तुलसीदास ने लिखा है कि ‘पराधीन सपनेहुं सुख नाहीं’ यानी दूसरे के अधीन, परतंत्रता की बेड़ियों में जकड़ा व्यक्ति तो सपने में भी सुखी नहीं रह सकता। हमारा अतीत भी उस दर्द का साक्षी रहा है, जब इतिहास के एक लंबे कालखंड तक देश को गुलामी का दंश झेलना पड़ा।\nप्रधानमंत्री श्री नरेंद्र मोदी जी ने कहा कि आजादी के अमृत महोत्सव का अर्थ है आजादी की नई उर्जा का अमृत, स्वतंत्रता सेनानियों की स्वाधीनता का अमृत, नये विचारों का अमृत, नये संकल्पों का अमृत और आत्मनिर्भरता का अमृत। प्रधानमंत्री मोदी जी ने मार्च में गुजरात के साबरमती आश्रम से स्वतंत्रता के अमृत महोत्सव की शुरूआत की थी। इस महोत्सव को शुरू करते हुए उन्होंने कहा था कि राष्ट्र का गौरव तभी जागृत होगा जब हम अपने स्वाभिमान और बलिदान को याद करते हुए अपनी आने वाली पीढ़ी को इस विषय में बताते रहेंगे। भारत को आजाद हुए 74 साल से अधिक हो गए हैं लेकिन आज भी हमारे बहुत सारे युवा आजादी के संघर्ष के विषय में बहुत कुछ नहीं जानते हैं। उन्हें बलिदान की कहानियाँ भी नहीं मालुम है। इसलिए आजादी के महोत्सव के माध्यम से उन सभी लोगों को आजादी के संघर्ष के सही मायने बताना आवश्यक है। इसके माध्यम से हम अपने भविष्य को ध्यान में रखते हुए, इतिहास को करीब से जानने का प्रयास करें कि भारत ने कैसे-कैसे वीरों को जन्म दिया है। उन वीर योद्धाओं को अपने पर पूर्ण आत्मविश्वास और अपनी मातृभूमि से प्रेम था जिससे प्रेरित होकर वे अपना सर्वस्व त्याग करने के लिए तैयार रहते थे। यही कारण है कि बहुत सारे वीर योद्धा आजादी की लड़ाई लड़ते-लड़ते शहीद हो गए। ‘आजादी’ उन वीरों के संघर्ष और समर्पण का परिणाम है। भारत ब्रिटिश शासन से मुक्त होकर 15 अगस्त 1947 को स्वतंत्र हुआ।\nहमारे देश को आजाद हुए लगभग सात दशक पूरे हो गए हैं। अबतक आजाद भारत में तीन पीढ़ियाँ जन्म ले चुकी हैं। पहली पीढ़ी वह है जिसने आजादी के लिए संघर्ष किया जिसमे असंख्य वीर शहीद हुए। दूसरी वह पीढ़ी है जिन्होंने अपने बुजुर्गो से संघर्ष की कहानियाँ सूनी और तीसरी पीढ़ी वह है जिसने यह नहीं जाना कि भारत को आजाद कराने में कितने लोगों ने संघर्ष किया और कितने वीर शहीद हुए। हलांकि कुछ माध्यमों से आज की पीढ़ी को कई तरह से कुछ जानकारियाँ प्राप्त हो रही हैं किन्तु वह पूर्ण नहीं है क्योंकि बहुत सत्य घटनाएं तो हमारे इतिहास ग्रंथों से भी गायब कर दिए गए हैं। कुछ स्वार्थी लोगों ने सत्य के साथ छेड़-छाड़ करके उसे तोड़-मरोड़ कर प्रस्तुत किया है। अतः अमृत महोत्सव के माध्यम के द्वारा अलग-अलग तरीकों से हमारी आने वाली पीढ़ी को आजादी की सच्ची गाथा को बताना हमारा परम कर्तव्य है। हमारा स्वतंत्रता आंदोलन लिखित इतिहास का एक हिस्सा है। असंख्य ऐसे भी स्वतंत्रता सेनानी हैं जिनका योगदान उजागर ही नही हुआ या उनके योगदान की अनदेखी की गई इन भूले-बिसरे नायको को याद किये बिना भारत के स्वतंत्रता आन्दोलन की कहानी को पूर्णरूप देना उनका अनादर करना होगा। भारत के उन्हीं महान सपूतों और वीरांगनाओं को आजादी के अमृत महोत्सव पर अपना श्रद्धासुमन अर्पित करते हुए मैं उनकी गाथाओं को यहाँ लिख रही हूँ-\nहम सभी भारत वासियों के लिए 75वां स्वतंत्रता दिवस मनाना गर्व की बात है। आजादी के अमृत महोत्सव की शुरुआत आजादी के 75वें वर्ष के उपलक्ष्य में साबरमती आश्रम से 12 मार्च 2021 को आरम्भ हुई। पहला अमृत महोत्सव 15 अगस्त 2021 को मनाया गया। इस महोत्सव को लेकर देश भर में कई कार्यक्रम आयोजित किए गए। आजादी के अमृत महोत्सव का अंतिम कार्यक्रम 15 अगस्त 2023 को मनाया जाएगा। प्रधान मंत्री जी का कहना है कि यह कार्यक्रम हर 25 साल के अंतराल पर मनाया जाएगा।\nभारतीय स्वतंत्रता संग्राम की महत्वपूर्ण घटनाएं:\n1. 1857 का विद्रोह : 10 मई 1857 को मेरठ से सुलगी चिंगारी देखते ही देखते देश भर में आग की तरह फैल गई। अंग्रेज जितनी बेरहमी से इसे दबाने की कोशिश करते रहे, यह आग किसी दावानल की तरह अलग-अलग हिस्सों में उसी तेजी से भड़कती रही। देशभक्त सेनानियों ने गोरों की सरकार के सामने अपने विद्रोह की चुनौती बहुत बड़े और संगठित स्तर पर खड़ी की थी।\n1857 स्वाधीनता की दिशा में पहला संगठित प्रयास था, देश को गुलामी की बेड़ियों से मुक्त करवाने के व्यक्तिगत या असंगठित प्रयास उससे भी पहले से किए जाते रहे होंगे। ऐसे कई आंदोलन, अनगिनत संघर्ष हैं, जिनसे देश अनजान ही बना रहा। राम और कृष्ण की जिस धरा के मूल में ही स्वाधीनता की चेतना रही हो, महाराणा प्रताप और शिवाजी की जो मातृभूमि अदम्य शौर्य के असंख्य प्रमाणों की साक्षी रही हो, उस धरती के वंशजों में अन्याय, शोषण और हिंसा के खिलाफ खड़ा होना स्वाभाविकथा। यह विद्रोह, प्रथम भारतीय स्वतंत्रता संग्राम, सिपाही विद्रोह और भारतीय विद्रोह के नाम से भी जाना जाता है। 1857 की क्रान्ति की शुरूआत ’10 मई 1857′को मेरठ मे हुई थी. 34th Bengal Native Infantry कंपनी के सैनिक मंगल पांडे ने एक सिपाही विद्रोह के रूप में इस आंदोलन को मेरठ में शुरू किया था, जो नई एनफील्ड राइफल में लगने वाले कारतूस के कारण हुआ था। ये कारतूस गाय और सूअर की चर्बी से बने होते थे जिसे सैनिक को राइफल इस्तेमाल करने के लिए मुंह से हटाना होता था और ऐसा करने से सैनिकों ने मना कर दिया था। यह विद्रोह दो वर्षों तक भारत के विभिन्न क्षेत्रों में चला। नाना साहिब, तातिया टोपे और रानी लक्ष्मीबाई इत्यादि इस आंदोलन में शामिल हुए थे।\n2. भारतीय राष्ट्रीय कांग्रेस की स्थापना\nभारतीय राष्ट्रीय कांग्रेस की स्थापना 28 दिसम्बर 1885 को हुई थी। Allan Octavian Hume, Dadabhai Naoroji और Theosophical Society के सदस्य Dinshaw Wacha ने मार्च 1885 में भारतीय राष्ट्रीय कांग्रेस का गठन किया था। यह एशिया और अफ्रीका में ब्रिटिश साम्राज्य में उभरने वाला पहला आधुनिक राष्ट्रवादी आंदोलन था। यह आंदोलन केवल 72 प्रतिनिधियों के साथ शुरू हुआ था। 1947 में स्वतंत्रता आंदोलन के अंत तक कांग्रेस 15 मिलियन से अधिक सदस्यों के साथ एक मजबूत पार्टी के रूप में उभरी थी।\n3. बंगाल का विभाजन :\nमुस्लिम और हिंदू की एकता ब्रिटिशों के लिए मुख्य खतरा थी। इस खतरे को देखते हुए बंगाल विभाजन के निर्णय की घोषणा 19 जुलाई 1905 को भारत के तत्कालीन वाइसराय लॉर्ड कर्ज़न द्वारा की गयी थी। विभाजन 16 अक्टूबर 1905 से प्रभावी हुआ था।\n4. महात्मा गांधी का आगमन\nगोपाल कृष्ण गोखले के अनुरोध पर दक्षिण अफ्रीका में औपनिवेशिक साम्राज्य के खिलाफ लड़ने के बाद, गांधी जी 1915 में भारत आए थे। उन्होंने भूमि-कर जैसे दमनकारी औपनिवेशिक कानूनों के विरोध में किसानों और मजदूरों का आयोजन करना शुरू किया। गांधी जी 1921 में कांग्रेस पार्टी में शामिल हो गए थे और ब्रिटिश साम्राज्य के खिलाफ राष्ट्रव्यापी आंदोलनों का नेतृत्व किया था। भारतीय स्वतंत्रता संग्राम में उनकी भूमिका सर्वोपरि रही है। उन्होंने अहिंसा का प्रचार किया था।\n5. चम्पारण सत्याग्रह 1917 ई. (बिहार): चंपारण का किसान आंदोलन अप्रैल 1917 में हुआ था। गांधी जी ने दक्षिण अफ्रीका में सत्याग्रह और अहिंसा के अपने आजमाए हुए अस्त्र का भारत में पहला प्रयोग चंपारण की धरती पर ही किया। यहीं उन्होंने यह भी तय किया कि वे आगे से केवल एक कपड़े पर ही गुजर-बसर करेंगे। इसी आंदोलन के बाद उन्हें ‘महात्मा’ की उपाधि से विभूषित किया गया था।\n6. खेड़ा सत्याग्रह (1918) गुजरात: खेड़ा सत्याग्रह गुजरात के खेड़ा ज़िले में किसानों का अंग्रेज़ सरकार की कर-वसूली के विरुद्ध एक सत्याग्रह (आन्दोलन) था। यह महात्मा गांधी की प्रेरणा से वल्लभ भाई पटेल एवं अन्य नेताओं की अगुवाई में हुआ था।\n7. जलियांवाला बाग कांड:\n13 अप्रैल 1919 को जलियांवाला बाग में ब्रिगेडियर जनरल रेजीनॉल्ड डायर के नेतृत्व में अंग्रेजी फौज ने निहत्थे, बूढ़े, महिलाओं और बच्चों सहित सैकड़ों लोगों पर गोलियां चला दी। क्रूरता की हद तब हो गई जब आम जनता की भीड़ को भागने या सचेत होने का अवसर भी नहीं दिया गया। इस घटना में सैकड़ों लोग मारे गये और हज़ारों लोग घायल हो गए थे। इस जघन्य हत्याकांड ने भारतीय स्वतंत्रता संग्राम पर सबसे अधिक प्रभाव डाला था। इसने भारत में स्वतंत्रता आंदोलन के स्वर को बदल दिया, भगत सिंह जैसे विद्रोहियों को जन्म दिया। रवींद्रनाथ टैगोर ने इस नरसंहार के खिलाफ विरोध किया और अंग्रेजों द्वारा दी गई अपनी knighthood की उपाधि को लौटा दिया था।\n8. खिलाफत आंदोलन:\nखिलाफत आन्दोलन की शुरुआत 1919 में हुई थी। यह भारत में मुख्यत: मुसलमानों द्वारा चलाया गया राजनीतिक-धार्मिक आन्दोलन था। इस आन्दोलन का उद्देश्य (सुन्नी) इस्लाम के मुखिया माने जाने वाले तुर्की के खलीफा के पद की पुनर्स्थापना के लिये अंग्रेजों पर दबाव बनाना था। सन् 1924 में मुस्तफ़ा कमाल के खलीफ़ा पद को समाप्त किये जाने के बाद यह अपने-आप समाप्त हो गया था। इस आंदोलन को एक राजनीतिक स्तर तब प्राप्त हुआ जब मुसलमानों ने कांग्रेस के साथ उपनिवेशवादियों के खिलाफ हाथ मिला लिए थे।\n9. दिल्ली विधानसभा बम विस्फोट:\nभगत सिंह और बटुकेश्वर दत्त ने 1929 में दिल्ली केंद्रीय विधानसभा में राजनीतिक कारणों से बम फेंका था। वे चाहते थे कि उनको गिरफ्तार किया जाए ताकि वे कानूनी मुकदमे के माध्यम से ब्रिटिश सरकार के खिलाफ अपने तर्क प्रस्तुत कर पाए।\n10. असहयोग आंदोलन / नमक कानून / ‘पूर्ण स्वराज’ की मांग\nब्रिटिश सरकार द्वारा निष्पक्ष व्यवहार ना होता देख 1 अगस्त 1920 को महात्मा गांधी ने असहयोग आंदोलन शुरु किया था। यह आंदोलन 1922 तक चला और सफल रहा। नमक आंदोलन की शुरुआत महात्मा गांधी ने मार्च 1930 में अहमदाबाद स्थित साबरमती आश्रम से 390 km दूर समुद्र के किनारे बसे ‘दांडी’ शहर से की थी। यहाँ उन्होंने अंग्रेजों के एकछत्र अधिकार वाला नमक-कानून तोड़कर नमक बनाया था।\nरावी अधिवेशन, 1929 के लाहौर में रावी नदी के तट पर हुए कांग्रेस अधिवेशन में पहली बार ‘पूर्ण स्वराज’ की मांग की गई थी।\n11. चौरी चौरा कांड:\n4 फरवरी 1922 को चौरी चौरा कांड, ब्रिटिश भारत के गोरखपुर जिले में हुई थी। इसको स्वतंत्रता पूर्व भारत की सबसे प्रमुख घटनाओं में से एक माना जाता है। इस दिन चौरी चौरा थाने के दारोगा गुप्तेश्वर सिंह ने आजादी की लड़ाई लड़ रहे वालंटियरों की खुलेआम पिटाई शुरू कर दी थी। इसके बाद सत्याग्रहियों की भीड़, पुलिसवालों पर पथराव करने लगी। जवाबी कार्यवाही में पुलिस ने गोलियां चलाई, जिसमें लगभग 260 व्यक्तियों की मौत हो गई। पुलिस की गोलियां तब रुकीं जब उनके सभी कारतूस समाप्त हो गए थे। इसके बाद सत्याग्रहियों का गुस्सा फूट पड़ा और उन्होंने थाने में बंद 23 पुलिसवालों को जिंदा जला दिया। इस घटना के कारण ‘असहयोग आंदोलन’ को बंद कर दिया गया था।\n12. आजाद हिंद फौज/ इंडियन नेशनल आर्मी का गठन:\nद्वितीय विश्व युद्ध के दौरान 1942 में भारतीय राष्ट्रवादियों द्वारा राष्ट्रीय सेना ‘आजाद हिंद फौज’ का गठन किया गया था। नेताजी सुभाषचंद्र बोस के नेतृत्व में, इसका लक्ष्य ब्रिटिश शासन से भारतीय स्वतंत्रता को सुरक्षित करना था।\n13. भारत छोड़ो आंदोलन:\n8 अगस्त 1942 में भारत को जल्द ही आज़ादी दिलाने के लिए महात्मा गाँधी द्वारा ‘भारत छोड़ो आंदोलन’ शुरू किया गया था। इसका लक्ष्य ब्रिटिश शासन से पूरी तरह आज़ादी हासिल करना था और इसके लिए ‘करो या मरो’ का नारा दिया गया था। यह आंदोलन ‘अगस्त क्रान्ति’ के नाम से भी जाना जाता है। ये वह मुख्य घटनाएं हैं जिन्होंने भारत को स्वतंत्रता दिलाने में महत्वपूर्ण भूमिका निभाई थी।\nभारतीय स्वतन्त्रता संग्राम के महानायक\nमंगल पांडे का जन्म 19 जुलाई, 1827 उत्तर प्रदेश के बलिया जिले के नगवा गांव के एक ब्राह्मण परिवार में हुआ था। उनके पिता का नाम ‘दिवाकर पांडे’ तथा माता का नाम ‘अभय रानी’ था। वे सन् 1849 में 22 साल की उम्र में ब्रिटिश ईस्ट इंडिया कंपनी की सेना में शामिल हुए और बैरकपुर की सैनिक छावनी में “34वीं बंगाल नेटिव इन्फैंट्री” की पैदल सेना में एक सिपाही थे। यहीं पर गाय और सूअर की चर्बी वाले राइफल में नई कारतूसों का इस्तेमाल शुरू हुआ। जिससे सैनिकों में आक्रोश बढ़ गया परिणाम स्वरुप9फरवरी 1857 को ‘नया कारतूस’ को मंगल पाण्डेय ने इस्तेमाल करने से इनकार कर दिया। 29 मार्च सन् 1857 को अंग्रेज अफसर मेजर ह्यूसन उनकी राइफल छीनने लगे, तभी मंगल पाण्डेय ने ह्यूसन को मौत के घाट उतार दिया। साथ ही अंग्रेज अधिकारी लेफ्टिनेन्ट बॉब को भी मार डाला। इस कारण उनको 8 अप्रैल, 1857 को फांसी पर लटका दिया गया। मंगल पांडे की मौत के कुछ समय पश्चात प्रथम स्वतंत्रता संग्राम शुरू हो गया था जिसे ‘1857 का विद्रोह’ कहा जाता है।\nशहीद भगत सिंह पंजाब के रहने वाले थे। उनके पिता का नाम ‘किशन सिंह’ और माता का नाम ‘विद्यावती’ था। वे भारत के सबसे छोटे स्वतंत्रता सेनानी थे। उन्होंने सिर्फ 23 वर्ष की उम्र में देश के लिए फाँसी को गले लगाया था। लाला लाजपत राय की मौत ने उनको अंग्रेजों के खिलाफ लड़ने के लिए उत्तेजित किया था। उन्होंने इसका बदला ब्रिटिश अधिकारी जॉन सॉंडर्स की हत्या करके लिया। भगत सिंह ने बटुकेश्वर दत्त के साथ केंद्रीय विधान सभा में बम फेंकते हुए क्रांतिकारी नारे लगाए थे। उनपर ‘लाहौर षड़यंत्र’ का मुकदमा चला और 23 मार्च, 1931 की रात को भगत सिंह को फाँसी पर लटका दिया गया।\nमहात्मा गांधी को भारत के सबसे महान स्वतंत्रता सेनानियों में से एक माना जाता है। उन्होंने सरल जीवन और उच्च सोच जैसे मूल्यों का प्रचार किया। सच्चाई, अहिंसा और राष्ट्रवाद उनके सिद्धांत थे। गांधी जी ने सत्याग्रह का नेतृत्व किया, हिंसा के खिलाफ आंदोलन, जिसने अंततः भारत की आजादी की नींव रखी। उनके जीवनभर की गतिविधियों में किसानों, मजदूरों के खिलाफ भूमि कर और भेदभाव का विरोध करना शामिल हैं। 30 जनवरी, 1948 को नई दिल्ली में नाथुरम गोडसे ने उनकी हत्या कर दी थी।\n4. पंडित जवाहरलाल नेहरू\nपंडित जवाहरलाल नेहरू का जन्म 14 नवम्बर, 1889 इलाहाबाद, उत्तर प्रदेश में हुआ था। वे भारतीय स्वतंत्रता के लिए महात्मा गांधी के साथ सम्पूर्ण ताकत से लड़े ‘असहयोग आंदोलन’ का हिस्सा रहे। वह एक बैरिस्टर और भारतीय राजनीति में केन्द्रित व्यक्ति थे। आगे चलकर वे राष्ट्रीय कांग्रेस के अध्यक्ष भी बने। बाद में वह उसी दृढ़ विश्वास और दृढ़ संकल्प के साथ ‘सविनय अवज्ञा आंदोलन’ में गांधीजी के साथ जुड़ गए। भारतीय स्वतंत्रता के लिए 35 साल तक लड़ाई लड़ी और तकरीबन9साल जेल भी गए। 15 अगस्त, 1947 से 27 मई, 1964तक पंडित जवाहरलाल नेहरू भारत के पहले प्रधान मंत्री बने थे।\n5. चंद्रशेखर आजाद\nउनका पूरा नाम पंडित चंद्रशेखर तिवारी था और उन्हें ‘आजाद’ कहकर भी बुलाया जाता है। उनके पिता का नाम ‘पंडित सीताराम तिवारी’ और माता का नाम ‘जगरानी देवी’ था। वे एक महान भारतीय क्रन्तिकारी थे। उनकी उग्र देशभक्ति और साहस ने लोगों को स्वतंत्रता संग्राम में भाग लेने के लिए प्रेरित किया। 1920-21 के वर्षों में वे गांधीजी के असहयोग आंदोलन से जुड़े। उन्होंने काकोरी ट्रेन डकैती (1926), वाइसराय की ट्रैन को उड़ाने का प्रयास (1926), लाला लाजपत राय की मौत का बदला लेने के लिए सॉन्डर्स पर गोलीबारी (1928) आदि घटनाओं को अन्जाम दिया। जेल में उन्होंने अपना नाम ‘आजाद’, पिता का नाम ‘स्वतंत्रता’ और ‘जेल’ को अपना निवास स्थान बताया था। वे 27 फरवरी 1931 को इलाहाबाद के अल्फ्रेड पार्क में शहीद हुए थे।\n6. सुभाष चंद्र बोस\nसुभाष चंद्र बोस को नेताजी के नाम से भी जाना जाता है। वे भारतीय राष्ट्रवादी थे जिन्होंने द्वितीय विश्व युद्ध के दौरान अंग्रेजों के खिलाफ लड़ाई लड़ी थी। उनके पिता का नाम ‘जानकीनाथ बोस’ और माता का नाम ‘प्रभावती’ था। वे 1920 के अंत तक राष्ट्रीय युवा कांग्रेस के बड़े नेता माने गए। सन् 1938 और 1939 को वे भारतीय राष्ट्रीय कांग्रेस के अध्यक्ष भी बने। उन्होंने फॉरवर्ड ब्लॉक (1939-1940) नामक पार्टी की स्थापना की थी। द्वितीय विश्वयुद्ध के दौरान अंग्रेजों के खिलाफ जापान की सहायता से भारतीय राष्ट्रीय सेना “आजाद हिन्द फ़ौज़” का निर्माण किया था। 05 जुलाई 1943 को सिंगापुर के टाउन हाल के सामने “सुप्रीम कमांडर” बन कर सेना को संबोधित करते हुए “दिल्ली चलो” का नारा लागने वाले सुभाष चन्द्र बोस ही थे। ‘तुम मुझे खून दो और मैं तुम्हें आजादी दूँगा’ तथा ‘जय हिन्द’ उनका मुख्य नारा था। 18 अगस्त 1945 को टोक्यो (जापान) जाते समय ताइवान के पास नेताजी का एक हवाई दुर्घटना में निधन हुआ बताया जाता है, लेकिन उनका शव नहीं मिल पाया था इसलिए आज भी उनकी मृत्यु एक रहस्य बनी हुई है।\n7. बाल गंगाधर तिलक\nलोकमान्य बाल गंगाधर तिलक भारत के प्रमुख नेता, समाज सुधारक और स्वतन्त्रता सेनानी थे। भारत में ‘पूर्ण स्वराज’ की माँग उठाने वाले यह पहले नेता थे। स्वतंत्रता आंदोलन के दौरान उनके नारे ‘स्वराज मेरा जन्मसिद्ध अधिकार है और मैं इसे ले कर रहूँगा’ ने लाखों भारतियों को प्रेरित किया था। ब्रिटिश अधिकारियों ने उन्हें ‘अशांति का जनक’ कहा था। उन्हें ‘लोकमान्य’ की उपाधी दिया गया था जिसका साहित्यिक अर्थ है ‘लोगों द्वारा सम्मानित’। वह कई बार जेल गए थे। लोकमान्य तिलक ने जनजागृति का कार्यक्रम पूरा करने के लिए महाराष्ट्र में गणेश उत्सव तथा शिवाजी उत्सव, सप्ताह भर मनाना प्रारंभ किया था। इन त्योहारों के माध्यम से जनता में देशप्रेम और अंग्रेजों के अन्यायों के विरुद्ध संघर्ष का साहस भरा गया। 1 अगस्त,1920 को मुम्बई में उनका निधन हुआ। इन्होंने स्वतंत्रता संग्राम में मुख्य भूमिका निभाई थी।\nक्षेत्रिय स्तर पर सक्रिय कुछ स्वतन्त्रता सेनानी:\n1. मोज़े रीबा- मोज़े रीबा सच्चे राष्ट्रभक्त और भारत माता के महान सपूतों मे से एक थे। वे परोपकार के लिए जाने जाते थे। उन्हें लोग प्यार से अबोह नईजी के नाम से पुकारते थे। अंग्रेजों ने 1947 ई० में उन्हें उस समय गिरफ़्तार किया जब वे गोपनीय बोरदोलाई के समर्थन में आलो, बसार और पासीघाट क्षेत्र में कॉग्रेस के लिए अभियान चला रहे थे। वे अरुणाचल प्रदेश के पहले व्यक्ति थे जिन्होंने 15 अगस्त 1947 को दीपा गाँव में राष्ट्रीय ध्वज फहराया था। उनके स्वतंत्रता आंदोलन में योगदान और बलिदान के लिए भारत सरकार ने उन्हें 1974 में ताम्रपत्र प्रदान करके सम्मानित किया था।\n2. बसावन सिंह – बसावन सिंह का जन्म 1909 को हाजीपुर बिहार में हुआ था। वे भारतीय स्वतंत्रता आंदोलन के कार्यकर्ता थे। वे उपेक्षित, औद्योगिक श्रमिकों तथा खेतिहर मजदूरों के अधिकारों के लिए आन्दोलन चला रहे थे। उन्होंने ब्रिटिश भारत में करीब साढ़े अट्ठारह वर्ष जेल में बिताए थे। लाहौर षड्यंत्र मामले के बाद वे फरार हो गए। वे भुसावल, काकोरी, तिरहुत और देलुआह मामलों में सह-आरोपी थे। उन्होंने चंद्रशेखर आजाद और केशव चक्रवर्ती के साथ आंदोलन को आगे बढ़ाया था।\n3. वीर नारायण सिंह- वीर नारायण सिंह भू-स्वामी थे। उन्होंने छत्तीसगढ़ी में 1857 के भारतीय स्वतंत्रता संग्राम का नेतृत्व किया था। अंग्रेजों ने उन्हें 1856 में एक व्यापारी के अन्न-भण्डार को लूटने के आरोप में गिरफ़्तार किया था। उस अनाज को उन्होंने भीषण अकाल के समय निर्धनों को बाँट दिया था। 1857 में ब्रिटिश सेना के मदद से वे जेल से बाहर निकल गए थे। जेल से निकलने के बाद वे सोनाखर पहुंचे। वहाँ पहुँचकर वे 500 लोगों की एक सेना का गठन किए। स्मिथ के नेतृत्व में ब्रिटिश सेना का एक शक्तिशाली दस्ता सोनाखार सेना को दबाने के लिए भेजा गया। वे ब्रिटिश सैनिकों के विध्वंशकारी गतिविधियों से आहात हो गए थे और लोगों की जान बचाने के लिए अपने आप को ब्रिटिश सेना के सुपुर्द कर दिया। देशद्रोह का आरोप लगाकर उन्हें फाँसी की सजा सुनाई गई। 10 दिसंबर 1857 को उन्हें फाँसी दे दी गई।\n4. किट्टूर चेन्नमा (रानी चेन्नम्मा) (23 औक्तुबर 1778 – 21 जनवरी 1829 ई०)\nरानी चेन्नम्मा का जन्म 23 औक्तुबर 1778 ई० को दक्षिण भारत के कित्तूर (कर्नाटक) के काकतीय राजवंश में हुआ था। उनके माता-पिता ने उनका पालन-पोषण राजकुल के पुत्रों के सामान किया था। उन्हें अनेक भाषओं का ज्ञान था। वे घुड़सवारी के साथ-साथ अस्त्र-शस्त्र और युद्धकला में परांगत थी। स्वतंत्रता संग्राम की लड़ाई के संदर्भ में जो स्थान झाँसी की रानी लक्ष्मीबाई का है, वही स्थान दक्षिण भारत के कर्नाटक में रानी चेन्नम्मा का है। उनहोंने लक्ष्मीबाई से पहले ही अंग्रेजों की सत्ता को सशस्त्र चुनौती दे दिया था। जिससे अंग्रेजों की सेना को उनके सामने दो बार मुँह की खानी पड़ी थी। पंद्रह वर्ष की आयु में ही उन्होंने अपने गाँव वालों की रक्षा के लिए बाघ का शिकार किया था।\n23 जनवरी 1824 ई० को अंग्रेजों की सेनाओं ने कित्तूर के किले के बाहर पड़ाव डाल दिया। अंग्रेजों ने कित्तूर साम्राज्य के दो सेनानायक ‘यल्लप्प शेट्टी’ और ‘वेंकटराव’ को विलय के बाद आधा साम्राज्य देने का लालच देकर अपने साथ मिला लिया। अचानक किले का द्वार खुला और और रानी चेन्नम्मा अंग्रेजी सेना पर टूट पड़ी। रानी का रौद्र रूप देखकर अंग्रेज थर-थर काँपने लगे। बीस हजार से अधिक सिपाहियों और चार सौ से अधिक बंदूकों के बल पर लड़ने आई अंग्रेजी सेना बुरी तरह नष्ट हो गई। इस युद्ध में थैकरे मारा गया और दो अंग्रेज अधिकारी वाल्टर इलियट और स्टीवेंसन को बंधक बना लिया गया। ब्रिटिश आयुक्त चैपलिन और मुंबई के गवर्नर ने भय से रानी चेन्नम्मा से युद्ध विराम का प्रस्ताव रख दिया। कुछ समय के लिए युद्ध शांत हो गया। किन्तु बुरी तरह से हार से अपमानित चैपलिन शांत नहीं बैठा। उसने कंपनी से और सेना बुलाकर पुनः कित्तूर पर हमला कर दिया। बारह दिनों तक लगातार युद्ध चलता रहा। इस बार के युद्ध में रानी के सेनानायक सांगोली रायण्णा और गुरुसिद्दप्पा थे। इस बार फिर रानी के सेना नायको ने अंग्रेजों पर कहर ढाह दिया। सोलापुर में उप कलेक्टर थॉमस मुनरो और उसके भतीजे को मौत के घाट उतार दिया गया। तब यल्लप्प शेट्टी और वेंकटराव दो देश द्रोहियों ने रानी के साथ छल किया। उन दोनों ने तोपों में इस्तेमाल होनेवाली बारूद के साथ मिट्टी और गोबर मिला दिया। जिससे रानी को हार का सामना करना पड़ा। उन्हें गिरफ्तार कर बेलहोंगल कीले में कैदकर लिया गया। इसके बावजूद भी संगोली रायण्णा कुछ दिनों तक गोरिल्ला युद्ध करते रहे। बाद में अंग्रेजों ने पकड़कर उन्हें फाँसी पर चढ़ा दिया। रानी चेन्नम्मा ने गिरफ्तारी के पाँच वर्ष बाद 21 फरवरी 1829 को बेलहोंगल में अपना प्राण त्याग दिया। रानी चेन्नम्मा की पहली जीत पर 22 से 24 औक्तुबर के बीच कित्तूर उत्सव बड़ी ही धूम-धाम के साथ मनाया जाता है।\n5. रानी गिडालू/ रानी गाइदिन्ल्यू- भारत की नागा आध्यात्मिक और राजनीतिज्ञ नेत्री थी। इन्होंने भारत में ब्रिटिश शासन के विरुद्ध विद्रोह का नेतृत्व किया था। वे नागा धर्म के अनुयाइयों को इसाई बनाने के सख्त खिलाफ थी। 13 वर्ष की अवस्था में वे हेराका धार्मिक आंदोलन में शामिल हो गईं जिसकी शुरुआत उनके चचेरे भाई ने किया था। बाद में इस आंदोलन ने राजनितिक आंदोलन का रूप ले लिया जिसके जरिए अंग्रेजों को मणिपुर तथा आसपास के नागा क्षेत्रों से भगाने का प्रयास किया गया। बाद में उन्हें गिरफ़्तार कर लिया गया। उस समय उनकी आयु 16 वर्ष की थी। अंग्रेजों ने उन्हें आजीवन कारावास की सजा दे दी थी। 1947 में उन्हें रिहा कर दिया गया। झाँसी की रानी लक्ष्मीबाई जी के समान ही वीरतापूर्ण कार्य करने के लिए इन्हें नागालैंड की ‘रानी लक्ष्मीबाई’ कहा जाता है।\n6. रानी वेलु नचियार (3 जनवरी 1730- 25 दिसंबर 1796 ई०)\nभारतीय स्वतंत्रता संग्राम में अंग्रेजों से लोहा लेने वाली तमिलनाडु की वीरांगना रानी वेलु नचियार थी। वह भारत में अंग्रेजी औपनिवेशिक शक्ति के खिलाफ लड़ने वाली पहली वीरांगना थी। उन्हें तमिलनाडु में ‘वीरमंगई’ नाम से भी जाना जाता है। रानी ने ईस्ट इण्डिया कंपनी से अपने राज्य को बाहर निकाला था। रानी की एक बेटी थी जो लड़ाई के दौरान मारी गई थी। माना जाता है कि रानी नचियार ने पहली बार ‘मानव बम’ का प्रयोग किया था, जो अंग्रेजों के खिलाफ था। दस वर्ष तक शासन करने के बाद वह वीर गति को प्राप्त हो गई। प्रधान मंत्री श्री नरेंद्र मोदी ने रानी वेलु नचियार के जन्म दिन पर उन्हें श्रधांजलि अर्पित किया।\n7. सेनापति कुयिली (दक्षिण भारत की दलित वरांगना)\nब्रिटिश सरकार के खिलाफ जंग छेड़नेवाली रानी वेलु नचियार के साथ एक और वीरांगना, उनकी अंगरक्षक, सहेली और सेनापति कुयिली भी थी। कुयिली साहसी, ताकतवर, अस्त्र-शस्त्र और युद्ध कलाओं में पारंगत थी। उसने रानी नचियार की कई बार जान बचाई थी। रानी वेलु नाचियार और कुयिली की करीबी को ब्रिटिश शासक जानते थे। ब्रिटिश शासक चाहते थे कि रानी पर हमला और शिवगंगा की राजधानी पर कब्जा करने में कुयिली उनकी मदद करे। कुयिली टस से मस नहीं हुई। जब अंग्रेजों की सारी कोशिशे नाकाम हो गई तब ब्रिटिश सेनाओं ने शिवगंगा के दलित समुदाय पर हमला कर निहथे दलितों को बेरहमी से काटना शुरू कर दिया ताकि उसके समुदाय के लोगों की हालत को देखकर कुयिली अंग्रेजों से हाथ मिला ले। जब रानी को इस बात का पता चला तब उन्होंने कुयिली को महिला पलटन का सेनापति बना दिया, ताकि वह अपने लोगों की रक्षा कर सके। 18वीं सदी में रानी वेलू नचियार ने शिवगंगा के मरुदु पांडियर भाइयों के साथ मिलकर ब्रिटिश शासकों के विरुद्ध जंग छेड़ दिया। सेना के महिला पलटन की नेतृत्व कुयिली कर रही थी। मकसद था, शिवगंगा के किला को अंग्रेजों से मुक्त कराना। किला हमेशा ब्रिटिश सैनिकों से घिरा रहता था। वर्ष में केवल एक ही दिन बाहरवालों को महल में जाने दिया जाता था। नवरात्रि का आखिरी दिन था। उस दिन महिलाओं को विजयादशमी की पूजा करने के लिए किले के अन्दर देवी राजराजेश्वरी अम्मा के मंदिर में जाने की अनुमति थी। कुयिली ने इस मौके का फायदा उठाने के लिए एक रणनीति बनाई। कुयिली विजयादशमी के दिन अपनी पलटन के साथ शिवगंगा किले के अन्दर फूल लेकर भक्तों के भेष में प्रवेश कर गई। कुयिली अंग्रेजों के उस कमरे में चली गई जहाँ अंग्रेजों के सारे हथियार थे। कुयिली ने पहले ही अपने शरीर पर तेल और घी डाल लिया था। कमरे में पहुँचते ही उसने हाथ में रखे दीपक से खुद को आग लगा लिया और हथियारों पर कूद पड़ी। हथियारों के साथ वह भी जलकर भष्म हो गई। भारतीय इतिहास में पहली बार किसी ने दुश्मनों से हमले का यह तरीका अपनाया था। इस तरह शिवगंगा किले पर कुयिली के द्वारा जित हुई। 1913 ई० में तमिलनाडु सरकार ने उसकी स्मृति को समर्पित एक स्मारक बनवाया।\n8. वी. ओ. चिदंबरम पिल्लई पूरा नाम- विल्लियप्पन उलगनाथन चिदंबरम पिल्लई (5 सितंबर 1872 – 18 नवंबर 1936)\nवी. ओ. चिदंबरम पिल्लई का पूरा नाम विल्लियप्पन उलगनाथन चिदंबरम पिल्लईथा। चिदंबरम पिल्लई का जन्म5सितंबर1872 ई० को तमिलनाडु के तिरुनेलवेली जिले के ओट्टापिडारम नामक स्थान पर हुआ था। चिदंबरम पिल्लई के पिता का नाम उलग्नाथ था। वे उस समय के सफल वकील थे। सन् 1895 ई० में चिदंबरम पिल्लई ने वकालत पास करके त्रिची में अपनी वकालत आरम्भ किया। जन समुदाय के संपर्क में आने के बाद उन्हें जनता के दुःख-सुख का परिचय मिला। उन्होंने गरीब जनता से बिना फ़ीस लिए काम करना आरम्भ कर दिया। इस कार्य से उनके कीर्ति में चार चाँद लग गए।\n1907 ई० में उन्होंने सूरत कॉग्रेस में भाग लिया। उन्होंने तिलक का साथ दिया। जनता ने उन्हें “दक्षिण के तिलक” का उपाधि दिया। चिदंबरम पिल्लई ने अंग्रेजी कंपनी को जड़-मूल से उखाड़ने में महत्वपूर्ण भूमिका निभाई। आरम्भ में उन्हें रोकने के लिए अंगेजों ने उन्हें कई तरह के लालच दिए लेकिन जब वे नहीं माने तब उनपर देशद्रोह का आरोप लगाकर कन्नूर जेल भेज दिया। जेल के दौरान पिल्लई को कठोर यातनाएँ दी जाती थी। ‘कारावास के दौरान पिल्लई को कोल्हू में बैल की जगह जोता जाता था। उन्हें कड़ी धूप में कोल्हू खींचकर तेल निकालना पड़ता था। 18 नवंबर, 1936 ई० भारतीय राष्ट्रीय कांग्रेस के तूतीकोरीन कार्यालय में उनका निधन हो गया। आज भी तमिलनाडु वासी उन्हें ‘कप्पालोतिय थमिझान’ अथार्त ‘खेवनहार’ कहते हैं। 05 सितंबर, 2021 को प्रधानमंत्री नरेंद्र मोदी जी ने स्वतंत्रता सेनानी वी. ओ. चिदंबरम पिल्लई को उनकी 150वीं जयंती पर श्रद्धांजलि दिया था।\n9. अल्लूरी सीताराम राजू (4 जुलाई 1897 –7जुलाई 1924 ई०)\nअल्लूरी सीताराम राजू का जन्म4जुलाई 1897 ई० को विशाखापत्तनम के पांडुरंगा गाँव में हुआ था। बचपन से ही उनके पिता ने उन्हें क्रांतिकारी संस्कार दिए थे। उन्होंने सीताराम को अंग्रेजों के विरुद्ध आवाज उठाने के लिए प्रेरित किया था। उन्होंने अपने आदिवासी समाज को अंग्रेजों के खिलाफ लड़ने के लिए संगठित करना शुरू कर दिया। उन्होंने अंग्रेजों के विरुद्ध गोरिल्ला युद्ध छेड़ दिया। गोदावरी नदी के पास पहाड़ियों में राजू और उनके साथी युद्ध अभ्यास करते और आक्रमण की रणनीति बनाते थे। विद्रोह की ऐसी आग भड़की की अंग्रेजों के होश उड़ गए। इन्होंने अंग्रेजी सरकार के ऐसे छक्के छुडाए कि उन्हें आस-पास के राज्यों से सेना बुलानी पड़ी। अंत में अंग्रेजों ने राजू को गोली मार दी। दो वर्षों तक ब्रिटिस सत्ता की नींद हराम करने वाला यह योद्धा वीर गति को प्राप्त हो गया। आंध्रप्रदेश-वासी इस वीर योद्धा को ‘जंगल का होरो’ कहते हैं।\n10. तिरुपुर कुमारन (Kodi Kaththa Kumaaran) (4 औक्तुबर 1904–11 जनवरी 1932 ई०)\nतिरुपुर कुमारन का जन्म तमिलनाडु के चेन्निमलाई में सन् 1904 ई० में हुआ था। जन्म के बाद उनका नाम ‘ओकेएसआर कुमारस्वामी मुदलियार’ (OKSR Kumaraswamy Mudaliar) रखा गया। छोटी उम्र में ही वे स्वतंत्रता संग्राम में कूद पड़े थे। इन्होंने ‘देश बंधु युवा संघ’ की स्थापना किया और अंग्रेजों के खिलाफ विरोध प्रदर्शन किया। 11 जनवरी 1932 ई० को ब्रिटिश सरकार के खिलाफ उन्होंने एक विरोध मार्च निकाला जिसके दौरान तिरुपुर में नोय्याल नदी के तट पर पुलिस ने लाठी से हमला कर दिया। पुलिस की लाठी खाते हुए नोय्याल नदी के किनारे 27 वर्ष की आयु में भारत माँ का यह सपूत वीर गति को प्राप्त हो गया।\n11. सुब्रह्मण्य भारती (महाकवि भारतियार) 11 दिसंबर 1882 – 11 सितंबर 1921\nउनका जन्म 11 दिसंबर 1882 को मद्रास प्रेसिडेंसी के ‘एट्टीयपुरम’ गाँव में हुआ था। वे राष्ट्रवाद (1885-1920) के भारतीय लेखक थे। वे संस्कृत हिन्दी, तेलूग, अंग्रेजी और फ्रेंच के अच्छे जानकार थे। उन्हें आधुनिक तमिल शैली का ‘जनक’ माना जाता है। 10-11 वर्ष के आयु के आसपास उन्हें ‘भारती’ की उपाधि से सम्मानित किया गया।\nसन् 1905 ई० में उन्होंने बनारस में आयोजित अखिल भारतीय कांग्रेस में भाग लिया। उन्होंने दादाभाई नरौजी के तहत कलकता में भारतीय राष्ट्रीय काँग्रेस के सत्र में भाग लिया। जिसमे स्वराज और ब्रिटिश सामानों के बहिष्कार की माँग की गई थी। अप्रैल 1906 तक उन्होंने एमपीटी आचार्य के साथ मिलकर ‘तमिल साप्ताहिक भारत’ और अंग्रेजी अखबार ‘बाला भारतम’ का संपादन शुरू कर दिया।\nसन् 2018 में प्रधानमंत्री नरेद्र मोदी जी ने ‘भारती’ जी की एक तमिल कविता ‘एलारुम एलिनेलैई एडुमनल एरिएई’…सुनाते हुए उनकी 100वीं पुण्यतिथि पर श्रधांजलि अर्पित किया। प्रधानमंत्री जी ने बनारस हिन्दू विश्वविद्यालय में भारती के नाम पर एक कुर्सी स्थापित करने की भी घोषणा की है।\nभारत की स्वतन्त्रता की लड़ाई में अनगिनत योद्धाओं ने आहूति दिया है। इस लेख की भी एक सीमा है और सभी सपूतों एवं वीरांगनाओं का नाम उल्लेख करना असम्भव है। दुर्भाग्य वश समय के साथ-साथ अपने ही देश और इतिहास में कई वीर सपूतों के नाम गुम से हो गये। भारत के इन वीर सपूतों को हमारा शत्-शत् नमन है। यहाँ मैं उन सभी को याद करते हुए अपनी श्रद्धांजलि दे रही हूँ।\nउनकी समाधि पर नहीं जलते है एक भी दीया,\nजगमगा रहे हैं ये समाधियाँ उनकी,\nजो बेचा करते थे, शहीदों के कफ़न।।\nआजादी का ‘अमृत महोत्सव’\nमुगलों के शासन शुरू करने से पहले, भारत 1 A.D. और 1000 A.D. के बीच दुनिया की सबसे बड़ी अर्थव्यवस्था थी। जब मुगलों ने 1526-1793 के बीच भारत पर शासन किया, इस समय भारत की आय (17.5 मिलियन पाउंड), ग्रेट ब्रिटेन की आय से अधिक थी। वर्ष 1600 AD में भारत की प्रति व्यक्ति GDP 1305 डॉलर थी जबकि इसी समय ब्रिटेन की प्रति व्यक्ति GDP 1137 डॉलर, अमेरिका की प्रति व्यक्ति GDP 897 डॉलर और चीन की प्रति व्यक्ति GDP 940 डॉलर थी। इतिहास बताता है कि मीर जाफर ने 1757 में ईस्ट इंडिया कंपनी को 3.9 मिलियन पाउंड का भुगतान किया था। यह तथ्य भारत की सम्पन्नता को दर्शाने के लिए बड़ा सबूत है। 1500 A.D के आस-पास दुनिया की आय में भारत की हिस्सेदारी 24.5% थी जो कि पूरे यूरोप की आय के बराबर थी।\n1600 ईस्वी में भारत सहित विश्व के अन्य देशों के लोगों की प्रति व्यक्ति GDP इस प्रकार थी –\nदेश 1600 ई० (प्रति व्यक्ति GDP)\nनीदरलैंड $ 2433\nस्पेन $ 1896\nइटली $ 1329\nभारत $ 1305\nफ़्रांस $ 1283\nपुर्तगाल $ 1239\nयूनाइटेड किंगडम $ 1137\nचीन $ 940\nअमेरिका $ 897\nजर्मनी $ 784\nजापान $ 766\nउपर्युक्त सारिणी से स्पष्ट है है कि प्रति व्यक्ति GDP के अनुसार 1600 ई० के आस-पास यूरोप के तीन देशों के लोग नीदरलैंड, स्पेन और इटली सबसे अधिक धनी थे लेकिन भारत के लोग भी दुनिया के चौथे सबसे अमीर लोग थे क्योंकि यहाँ के लोगों की आय भी 1305 डॉलर प्रति वर्ष थी जो कि इटली के बराबर थी।\nसोने की चिड़िया कहे जाने वाले भारत को मुगलों ने तो नोचा खसोटा और जो कुछ बचा उसको अंग्रेजों ने उजाड़ दिया। एक आँकड़े के अनुसार अंग्रेज भारत से लगभग $ 45 ट्रिलियन धन इंग्लैण्ड ले गये थे। इस धन की उगाही में उन लोगों ने भारतियों पर अनेकों अत्याचार किया। हमारी भोली-भाली जनता पर आर्थिक और सामाजिक अत्याचार किये गये तथा उन्हें कठोर यातनायें दी गई। जिससे उब कर स्वतन्त्रता की लड़ाई में हमारे अनेक वीरों ने अपनी प्राणों की आहूति दी। जलियावाला बाग से लेकर अंदमान निकोबार के सेल्युलर जेल तक अंग्रेजों के अमानवीय यातनाओं के अनेक सबूत आज भी मौजूद हैं। आजादी के अमृत महोत्सव में हम अपने वीर सपूतों को याद करते हुए उनकी कुर्वानियों का ज्ञान अपनी अगली पीढ़ी तक पहुँचाने के साथ-साथ उनके प्रति अपनी श्रद्धांजलि अर्पित करते हैं।\nहालांकि अपने कुटिल नीतियों के अंतर्गत अंग्रेजों ने भारत से जाते-जाते अशोक के अखंड भारत को दो भागों में विभाजित कर दिया। इस प्रक्रिया में लाखों लोगों का कत्ल हुआ। बहुत से लोग जो विस्थापित हुए वो कई पीढ़ियों तक अपनी पहचान के लिए तरसते रहे। इतनी विपरीत परिस्थितियों से निकलकर भी पिछले 75 वर्षों में हमारे जवानों और किशानों ने अपने अथक परिश्रम से अपनी स्वाधीनता और आत्मनिर्भरता की नई ऊँचाई प्राप्त किए हैं। हमने दुनिया के शीर्ष तकनीकी संगठनों – माइक्रोसॉफ्ट, गूगल, नाशा जैसी संस्थाओं को अनेकों वैज्ञानिक दिए तो हाल ही में महामारी से जूझ रही दुनिया के कई देशों को मुफ्त वैक्सीन और दवाइयाँ भेजी। आज जब रुस-युक्रेन युद्ध के कारण दुनिया एक और विश्व-युद्ध की ओर बढ़ रही है, तब वसुधैव कुटुम्बकम की संकल्पना रखने वाले भारत को दुनिया एक शान्ति-दूत के रूप में देख रही है। दुनिया के कई देश विश्व शांति की पहल के लिए अग्रणी भूमिका निभाने के लिए भारत से आग्रह कर रहे हैं। यह भारत की विश्व में बढ़ती शाख का सबूत है। अब भारत आत्मनिर्भर भारत है जो अपने जरूरत की चीजें तो बनाता ही है, मानवता के आधार पर दुनिया के अन्य देशों की भी मदद करता है।\nPrevious Post बारीन्द्र नाथ घोस (स्वतंत्रता सेनानी तथा पत्रकार)￼\nNext Post देवनागरी लिपि को रोमन लिपि से मिलती चुनौतियाँ


राजस्थान हाईकोर्ट: माउंट आबू होटल एसोसिएशन की याचिका पर सुनवाई\nप्रदेश के पर्यटन स्थल माउंट आबू में भवन निर्माण सामग्री की राशनिंग व टोकन सिस्टम को चुनौती देते हुए होटल एसोसिएशन माउंट आबू की ओर से राजस्थान हाईकोर्ट में याचिका पेश की गई है. न्यायाधीश डॉ. पुष्पेन्द्र सिंह भाटी की अदालत ने याचिका पर सुनवाई करते हुए सिरोही कलेक्टर सहित अन्य को नोटिस जारी कर जवाब तलब किया है.\nजोधपुर. प्रदेश के पर्यटन स्थल माउंट आबू में भवन निर्माण सामग्री की राशनिंग व टोकन सिस्टम को चुनौती देते हुए होटल एसोसिएशन माउंट आबू की ओर से राजस्थान हाईकोर्ट में याचिका पेश की गई है. न्यायाधीश डॉ. पुष्पेन्द्र सिंह भाटी की अदालत ने याचिका पर सुनवाई करते हुए सिरोही कलेक्टर सहित अन्य को नोटिस जारी कर जवाब तलब किया है.\nपढ़ें: रॉबर्ट वाड्रा से जुड़ी याचिका पर सुनवाई कल...जानें क्या है पूरा मामला\nयाचिका में बताया गया कि नोटिफिकेशन जारी करते हुए माउंट आबू को 25 जून 2009 को इको सेंसेटिव जोन घोषित किया गया था. नोटिफिकेशन जारी होने के दो साल में जोनल मास्टर प्लान राज्य सरकार द्वारा बनाया जाना था और इस दौरान निर्माण व मरम्मत की अनुमति आदि देने के लिए मॉनिटरिंग कमेटी बनाई गई थी. इस कमेटी का साल 2015 में दो साल के लिए पुनर्गठन कर दिया गया.\nमॉनिटरिंग कमेटी ने निर्माण व मरम्मत के लिए निर्माण सामग्री के लिए राशनिंग व टोकन सिस्टम बनाया था. जबकि नोटिफिकेशन में ऐसे टोकन सिस्टम का कोई जिक्र तक नहीं किया था. जोनल मास्टर प्लान साल 2015 में नोटिफाई किया गया और बिल्डिंग बॉयलॉज भी बनाए लेकिन टोकन सिस्टम अभी तक चल रहा है.\nएसोसिएशन ने टोकन सिस्टम को लेकर मुख्यमंत्री को भी प्रतिवेदन दिया. लेकिन कोई कार्रवाई नहीं की गई. ऐसे में उच्च न्यायालय में याचिका पेश कर राशनिंग व टोकन सिस्टम को चुनौती दी गई है. उच्च न्यायालय ने प्रारम्भिक सुनवाई करते हुए एसडीओ माउंट आबू, म्युनिसिपल कॉपोर्रेशन के चेयरमैन माउंट आबू व कलेक्टर सिरोही को नोटिस जारी कर जवाब तलब किया है.


लंबे बालों पर इस तरह बना सकती हैं ब्रेड हेयरस्टाइल | लंबे बालों पर इस तरह बना सकती हैं ब्रेड हेयरस्टाइल | Braid Hairstyles For Long Hair To Try With A Tutorial Guide - Hindi Boldsky\n» लंबे बालों पर इस तरह बना सकती हैं ब्रेड हेयरस्टाइल\nUpdated: Wednesday, July 12, 2017, 17:18 [IST]\nसदियों से हर पीढ़ी को ब्रेड हेयरस्टाइल पसंद आ रहा है। स्कूल जाने वाली लड़कियों का तो ये पसंदीदा हेयरस्टाइल है ही साथ ही कॉलेज जाने वाली लड़कियां भी इसे खूब पसंद करती हैं। अब ब्रेडिंग हेयरस्टाइल में थोड़ा बदलाव आ गया है।\nलंबे बालों को ब्रेडिंग हेयरस्टाइल के ज़रिए संभालना और संवारना अन्य हेयरस्टाइल की तुलना में काफी आसान है। ब्रेडिंग हेयरस्टाइल घंटों तक बिना किसी परेशानी के टिका रहता है।\nब्रेसडिंग हेयरस्टाइल काफी पांरपरिक है। लंबे बालों के लिए इससे बेहतर और स्टाइलिश हेयरस्टा‍इल और कोई हो ही नहीं सकता है।\nआज हम आपको ब्रेड हेयरस्टाइल के 8 तरीकों के बारे में चित्रों द्वारा बताएंगें। ब्रेड स्टाइल के ये 8 तरीके आप कभी भी, किसी भी तरह के फंक्शन के लिए ट्राई कर सकती हैं।\nआप चाहें मॉडर्न कपड़े पहनें या पारंपरिक, ब्रेड हेयरस्टा‍इल हर तरह से आपके लुक में चार चांद लगा देता है। इसके लिए आपको जरूरत है तो बस इसे सुंदर एक्सेसरीज़ जैसे क्लिप्स और क्लेचेस से सजाने की।\nइस हेयरस्टाइल को शुरु करने से पहले सही कॉस्मेटिक, कंघे और आईने का होना बहुत जरूरी है।\nइन चीज़ों की मदद से आपका हेयरस्टाइल खराब नहीं होगा। तो चलिए फिर देर किस बात, शुरु करते हैं ब्रेड हेयरस्टाइल ...\n1. टू इन वन ब्रेड\nजैसा कि आप चित्र में देख ही सकती हैं कि इसमें एक ही पोनीटेल में दो ब्रेड्स बनाई गई हैं। ये टू इन वन ब्रेड चेहरे की तरफ से शुरु होता है। कानों के पीछे से बाल लेकर उन्हें सिर के पीछे मिलाया जाता है। सिर के पीछे सेंटर में रबड़ बैंड से दो ब्रेड्स को बांध दिया जाता है।\nटिप : आगे की ब्रेड को आप मोतियों से सजा सकती हैं। इससे ये और भी ज्यादा खूबसूरत लगेगी।\n2. सेमी कर्व्ड ब्रेड विद ओपन हेयर\nअगर आपके बाल बहुत लंबे और घने हैं और आप उन्हें खुला ही रखना चाहती हैं तो ये हेयरस्टाइल आपके लिए बैस्ट रहेगा। खुले बालों में दाएं और बाएं दोनों तरफ से थोड़े-थोड़े बाल लेकर ब्रेड बनाएं। ब्रेड बनाते समय इस बात का ध्यान जरूर रखें कि ये सेमी कर्व्ड आकार में ही रहे। इसके लिए आप ऊपर दिए गए चित्र को देख सकते हैं। आखिर में ब्रेड को रबड़ बैंड से बांधना ना भूलें।\nटिप : अगर आपके पास समय की कमी है और आपकी ब्रेड कर्व्ड शेप में नहीं आ रही है तो आप इसे सीधे भी सैट कर सकती हैं।\n3. कर्व्ड ब्रैकेट ब्रेड\nलंबे बालों पर ये हेयरस्टाइल बनाना काफी आसान है। इस हेयरस्टाइल को बनाने के लिए आपको बॉबी पिंस की जरूरत होगी जिससे आप ब्रेड को फिक्स कर सकें। स्कूल जाने वाली लड़कियां भी ये हेयरस्टाइल बना सकती हैं। दोनों तरफ से थोड़े-थोड़े बाल लेकर दो सिंपल ब्रेड बनाएं और चित्र में दिखाए गए अनुसार उन्हें एक ब्रैकेट की तरह बांध दें।\nटिप : ब्रैकेट में ब्रेड्स बनाते समय इस बात का ध्यान रखें कि वो एकदूसरे में उलझे नहीं।\n4. साइड स्वैप्ड पिंच्ड ब्रेड\nब्रेड हेयरस्टाइल बनाना काफी सिंपल है। इसमें आप किसी भी तरफ बाल लेकर ब्रेड बना सकती हैं लेकिन ध्यान रहे इसमें ब्रेड फ्लफी और फैट बनती है। इसमें आपको मा‍थे से बाल लेकर शुरुआत करनी है और आप जहां चाहें इसे खत्मी कर सकती हैं। चित्र में ब्रेड को नीचे तक बनाया गया है लेकिन आप चाहें तो इसे बीच में भी छोड़ सकती हैं।\nटिप : साइड स्वैप्ड पिंच्ड ब्रेड हेयरस्टाइल बनाने से पहले ये जान लें कि आपको किस तरफ इस स्टाइल को बनाना है। ये निर्णय आप अपने चेहरे के आकार के अनुसार भी ले सकती हैं।\n5. ब्रेड-पोनी फ्यूजन\nइस ब्रेड हेयरस्टाइल में आप पोनीटेल भी कर सकती हैं। इस हेयरस्टाइल की सबसे खास बात है कि इसे लंबे और छोटे दोनों तरह के बालों पर बनाया जा सकता है। इस हेयरस्टाइल में ऊपर से लेकर नीचे तक ब्रेड बनाई जाती है और फिर आखिर में पोनीटेल बनाकर उसे बांध दिया जाता है।\nटिप : ये फ्यूजन स्टाइल बनाते समय छोटी बॉबी पिंस और क्लचेस का इस्तेमाल करें।\n6. ब्रेडेड हेयर बन\nइस हेयरस्टाइल में पहले ब्रेड बनाकर बाद में उन्हें जूड़े के रूप में बांध दिया जाता है। चित्र के अनुसार इस हेयरस्टाइल की शुरुआत पोनीटेल से होती है, फिर सेंटर में किनारों से बाल लेकर ब्रेड बनाएं और उसे एक जूड़े में बांध दें। आप जूड़े को अपनी मर्जी से बीच में या ऊपर-नीचें कहीं भी बांध सकती हैं।\nटिप : ब्रेड और जूड़ा बनाने से पहले किनारों से थोड़ा एक्ट्रा बाल लेना ना भूलें। इससे आपके हेयरस्टाइल में वॉल्यूम ज्यादा रहेगा।\n7. क्लिंबर ब्रेड\nये ब्रेड किसी क्लिंबर पेड़ की तरह होती है। इस हेयरस्टाइल में सबसे ज्यादा जरूरी है पोनीटेल बनाना क्योंकि उसी पर ये पूरा स्टाइल टिका होता है। पोनीटेल के साथ शुरुआत करें और फिर दोनों तरफ से बाल लेकर ब्रेड बनाएं। अब ब्रेड और पोनीटेल को एकसाथ फिक्स कर दें।\nटिप : पोनीटेल और ब्रेड के आखिर में मजबूत हेयरबैंड का प्रयोग करें।\n8. ट्रिपल थिन ब्रेड स्टाइल विद ओपन हेयर\nअगर आप बाल खुले रखना चाहती हैं तो ये हेयरस्टाइल कर सकती हैं। चित्र के अनुसार तीन ब्रेड बनाएं। आप चाहें तो अपने बालों की वॉल्यूम के हिसाब से इनकी संख्या बढ़ा भी सकती हैं।\nटिप : इस ब्रेड हेयरस्टाइल पर बहुत ज्या‍दा एसेसरीज़ ना लगाएं।\nगर्मी के मौसम में जरूर ट्राई करें ये सिलेब्रिटी हेयरस्टाइल\nगर्मियों में हेयरस्‍टाइल बनानी हो तो कॉपी कीजिये दीपिका से\nRead more about: hairstyle हेयरस्‍टाइल\nलंबे बालों पर इस तरह बना सकती हैं ब्रेड हेयरस्टाइल | Braid Hairstyles For Long Hair To Try With A Tutorial Guide\nAddatwist to your hairstyle with these braids that go well with all kinds of looks.


लखनऊ में चाकू से गोद कर सरेआम BJP नेता की हत्या, कार्यकर्ताओं में नाराजगी\nHome/क्राइम/लखनऊ में चाकू से गोद कर सरेआम BJP नेता की हत्या, कार्यकर्ताओं में नाराजगी\nमृतक की पहचान अमीनाबाद निवासी प्रत्यूष मणि त्रिपाठी (36) के तौर पर हुई है और घटना बादशाहनगर रेलवे क्रॉसिंग के पास की है\nलखनऊ। उत्तर प्रदेश की राजधानी लखनऊ में सोमवार रात भारतीय जनता युवा मोर्चा (BJYM)के नेता की चाकू से गोद कर सरेआम हत्या कर दी गई. मृतक की पहचान अमीनाबाद निवासी प्रत्यूष मणि त्रिपाठी (36) के तौर पर हुई है और घटना बादशाहनगर रेलवे क्रॉसिंग के पास की है.\nसरेआम BJYM नेता की हत्या से नाराज कार्यकर्ताओं ने किंग जॉर्ज मेडिकल कॉलेज ट्रॉमा सेंटर में जमकर बवाल काटा. प्रदर्शनकारी लखनऊ के एसएसपी कलानिधि नैथानी के इस्तीफे की मांग कर रहे थे.\nकार्यकर्ताओं की मांग थी कि BJYM नेता प्रत्यूष मणि त्रिपाठी के परिवार को मुआवजे के तौर पर 50 लाख रुपया दिया जाए, साथ ही उनके हत्यारों को तत्काल गिरफ्तार किया जाए.\nप्रदर्शनकारियों का दावा था कि 25 नवंबर को बदमाशों ने त्रिपाठी पर हमला किया था लेकिन पुलिस ने मामले को गंभीरता से नहीं लिया. साथ ही त्रिपाठी ने इसकी शिकायत एसएसपी नैथानी से भी की थी और सुरक्षा की मांग की थी.\nमहानगर थाने के सीओ संतोष कुमार सिंह का कहना है कि उन्हें रात 10.30 बजे यह सूचना मिली कि एक व्यक्ति का एक्सिडेंट हो गया है.\nजब पुलिस वहां पहुंची तब ट्रैक के पास त्रिपाठी का खून से सना शरीर मिला और पुलिस उन्हें केजीएमयू ट्रॉमा सेंटर ले गई. जहां डाक्टरों ने उन्हें मृत घोषित कर दिया.\nसिंह ने बताया कि त्रिपाठी के शरीर पर चोट के निशान थें लेकिन पोस्टमॉर्टम के बाद ही मौत की असली वजह स्पष्ट होगी.\nयूपी एटीएस के ASP राजेश साहनी की संदिग्ध परिस्थितियों में मौत